Hvorfor vi elsker at træne udendørs - og du også burde! - Motivu Blog\nNaya de Backer Bjørnsgaard, 4 år ago 0 5 min read 2742\nDe fleste af os ved, at fysisk aktivitet har alverdens fordele. I en verden, hvor mange bruger 37 timer om ugen i en kontorstol, kan træning føles som virkelighedsflugt. Men ofte kan idéen om at transportere sig til det nærmeste fitnesscenter virke uoverskuelig – hvorfor fortsætte ens dag under neonlys og bag lukkede vinduer, når man endelig har fået fri?\nNu hvor det varme vejr endelig rammer Danmark, er udendørs træning en no-brainer. Er du ikke overbevist? Læs med og find ud af, hvorfor vi elsker at motionere udenfor – og hvorfor du også burde elske at træne udendørs.\n1. Det er sundere og mindre anstrengende.\nFlere studier viser, at udendørs træning sænker blodtrykket og reducerer stress. Det betyder, at samme øvelse vil føles nemmere og mindre anstrengende udendørs, end den vil indendørs.\nDer er også kvantificerbart bevis på, at udendørs fysisk aktivitet er endnu bedre for dig, end indendørs er. Bl.a. dette studie konkluderer, at det blev associeret med højere revitaliserings-følelser, mere energi og positivt engagement, samtidig med, det formindskede spændinger, vrede og depression.\n2. Du sover bedre af det.\nNår man træner udendørs får man masser af frisk luft. Og der er bevis på, at frisk luft hjælper med søvnløshed. Regelmæssig træning, i kombination med indtagelse af frisk luft, gør det ikke kun nemmere for dig at falde i søvn, men det forbedrer også din søvnkvalitet!\n3. Du forbedrer den mentale sundhed.\nForskning viser, at udendørs fysisk aktivitet forøger vitalitet og giver mere energi end indendørs træning. Folk, der motionerer udenfor føler sig mere levende, har bedre selvværd og højere humør. Det er bl.a. Fordi, udendørs træning aktiverer og stimulerer alle 5 sanser på en måde, indendørs træning ikke kan.\nHvis ikke det var gode grunde nok, så viser et studie også, at folk, der træner udendørs, har 20 % bedre hukommelse, end dem, der træner indendørs.\n4. Udendørs træning er mere udfordrende.\nNår man træner i et miljø, der konstant er under forandring, udfordrer det ens krop. Løbebåndet og stairmasteren i fitnesscenteret har mange fordele, men hvis du går eller løber på et terræn, der hele tiden ændrer sig, lærer ens krop at tilpasse sig på pletten. Udover det styrker ujævnt og varierende terræn muskler og bindevæv. Og på den måde undgår man visse typer skader.\n5. Du brænder flere kalorier.\nNår man træner udendørs er der vindmodstand. Hvis der er modvind, er du tvunget til at bruge ekstra kræfter for at overkomme modstanden, hvilket forøger din forbrænding. Og hvis der er medvind, kommer du til at løbe hurtigere. Man ville tro, det betyder, løbeturen er nemmere og man derved brænder færre kalorier, men hvad der sker er, at du aktiverer større, type II muskelfibre, som står for styrke og muskeldefinition.\nForskning viser også, at du brænder hele 10 % flere kalorier ved at lave præcis samme øvelse udendørs, sammenlignet med indendørs!\n6. Du sparer penge.\nFitnesscentre og indendørs træningshold kan have mange fordele – men de er ofte ledsaget af en heftig pris. Har du et stramt budget, eller vil du blot spare op til sommerferien, så er udendørs træning en perfekt løsning.\n7. Det er en god måde at udforske dit nabolag.\nEr du flyttet for nylig, eller føler du, du ikke kender dit nabolag så godt, som du burde? Så er udendørs træning en ideel løsning for dig! Du kan ramme to fluer med et smæk, og træne samtidig med, du udforsker dit kvarter.\nPro Tip! Prøv at finde et grønt område nær dig, da det er bevist, at blot 30 minutter i naturen om dagen har enormt positive effekter!\n8. Det gør det nemmere at variere din træning.\nNår du træner udendørs er der mange forskellige måder at variere din rutine. Du kan vælge små variationer som f.eks. en ny løberute, eller prøve en helt ny sportsgren (hvorfor ikke give parkour en chance?) – helt gratis!\nDu kommer sikkert til at have en masse gode idéer – træning under blå himmel booster også din kreativitet!\n9. Du kan nemt skrue op for det sociale.\nDer er intet galt med at tage ud og løbe eller ned og træne alene. For mange er træning den ultimative form for selvforkælelse og alenetid. Men der er mange fordele ved at kombinere træning og det sociale – både i form af familieaktiviteter eller tid med vennerne. Du kan f.eks tage på skovtur med hele familien, eller tage din bedste ven/veninde med til udendørs yoga!\nVi håber, du er blevet inspireret af vores blogindlæg, og håber, du giver udendørs træning en chance. Hvis du har brug for inspiration og hjælp med at komme i gang med at træne udendørs, så prøv at installere Motivu’s app – der er masser af spændende hold, hvor vores super seje instruktører hjælper med teknikken!\nDel gerne dine billeder, erfaringer og historier, der relaterer sig udendørs træning med os – vi er altid så glade for at høre fra jer! Hvis du føler, vi har glemt din yndlings grund til, at træning udendørs er det bedste, så smid gerne en kommentar – vi er altid super glade for at lære og få nye perspektiver.\nKilder: Ace Fitness, ACS Publications, Lappset, Health Fitness Revolution, Environmental News, WebMD, Aktiv Træning, University of Michigan.\n#Aktiv livsstil\t#Cardio\t#Cykling\t#Fitness\t#friluftsliv\t#Gruppetræning\t#Gymnastik\t#HIIT\t#Idræt\t#Information\t#Inspiration\t#Løb\t#Motion\t#Motionere\t#Motivation\t#Motivu\t#OCR\t#Sund Livsstil\t#Sundhed\t#Tips\t#Træn\t#Træning\t#Tricks\t#udendørs træning\t#Vandring\t#Vaner\t#Weekend workout\t#Workout


L'oréal - Revitalift Replumping Gel Wash 150 Ml | Se tilbud og køb på Gucca.dk\nL'oréal - Revitalift Replumping Gel Wash 150 Ml\nL'Oréal Paris Skin Expert Revitalift Replumping Gel Wash er en skøn rensegel til at rense ansigtet fri fra blandt andet makeup! Rensegelen renser snavs og makeup væk fra ansigtet. Gelen efterlader... Læs mere.\nL'Oréal Paris Skin Expert Revitalift Replumping Gel Wash er en skøn rensegel til at rense ansigtet fri fra blandt andet makeup!\nRensegelen renser snavs og makeup væk fra ansigtet. Gelen efterlader huden dejlig ren og genopfrisket. Gelen er beriget med ren hyaluronsyre som fugter huden og har en masse gode egenskaber for huden.\nSikkerhed er meget vigtig, når man handler online, og vi vægter selvfølgelig sikkerhed højt. Med NETS godkendelse af vores løsning for online betaling, har vi fået den bedste garanti for, at sikkerheden bag din betaling på Internettet er i orden. Køb og betaling er derfor altid fuldstændig sikkert.\nNår vi skriver 30 dages fuld returret, så er det naturligvis på alle vores varer. Kort sagt, hvis du fortryder købet, kan du uden dårlig samvittighed returnere din vare til os, og herefter bliver dine penge refunderet. Før du vælger at returnere varen til os, er det en fordel, hvis du kontakter os forinden.\nVi ved, at du er utålmodighed efter at få dit produkt, og vi skruer derfor op for leveringstempoet, så produktet kommer hurtigt og sikkert frem til dig. Vi tilstræber, at du får din vare tilsendt indenfor 1-2 hverdage, såfremt vi er lagerførende. Husk, at du kan få den nøjagtige lagerstatus på det individuelle produkt. Spørgsmål til lagerstatus og/eller leveringstiden? Så hold dig ikke tilbage med at tage kontakt til os.\nDer er adskillige betalingsmuligheder, når du handler hos Gucca, og du vælger naturligvis selv, hvordan du vil foretage betaling. Du kan altid vælge netop den betalingsform, der passer dig bedst. Det er den samme høje sikkerhed, uanset hvilken betalingsmetode du gør brug af. Her kan du finde alle vores betalingsmuligheder. Først når dit produkt bliver sendt, bliver beløbet hævet fra din bankkonto.\nSkulle der opstå problemer undervejs, er du velkommen til at tage fat i os. Bemærk at vi er åben for henvendelse imellem 10-15 på hverdage, og vi er altid parat ved telefonen eller på e-mailen til at yde dig kvalificeret assistance med et smil på læben og i godt humør.\nHvis du køber hos os, har du altid mulighed for at følge din forsendelse. Når du fuldender dit køb, kan du bagefter tilgå din egen ordreside. Her har du mulighed for at se, hvornår din pakke sendes afsted. Og i det øjeblik vi sender dine produkter, modtager du en e-mail med leveringsinformation fra os.\nL'oréal, Skønhed, Hudpleje\nDin anmeldelse af L'oréal - Revitalift Replumping Gel Wash 150 Ml\nproduct_stock_yes product_offer_no product_preorder_no\tproduct_buyable_yes product_group_hudpleje path__forside path__skønhed path__hudpleje path__ansigtsrensogvask path__hudpleje path__ansigtsrensogvask path__rensegeler path__loréal path__l'oréalrevitaliftreplumpinggelwash150ml\n249,95 krBiotherm Biosource - Exfoliering Til Alle Hudtyper - 150 Ml\n179,95 krBioderma Sensibio Ds+ Gel - 200 Ml\n159,95 krRen Rensegel - Clairmatte T-Zone Control Cleansing Gel 150 Ml


Campingbryllup i Italien | DCU\nCampingbryllup i Italien\nEn ting er at være forelsket i camping, en anden er at være forelsket i hinanden. Dorte Gundersen og Hugo Mikkelsen fra Ikast har det nøjagtigt på denne måde og valgte at give hinanden livets store ”ja” på en campingferie – selvfølgelig – på stranden på Lidoen i Italien.\nDet hele begyndte på en sommerferie for mange år siden, hvor både Dorte og Hugos forældre var på campingferie på Marina di Venezia i Italien. Her kom de to unge mennesker til at kysse hinanden en lun sommeraften på stranden, mens cikaderne sang i det fjerne. Det blev dog umiddelbart kun til en sommerferieflirt, for da de begge kom hjem til Danmark, gik livet i hver sin retning, og kontakten forsvandt. Der skulle gå mere end 30 år, før deres veje igen for alvor skulle krydse hinanden.\n– Vi er begge fra Ikast og har kendt hinanden i alle disse år, men på ingen måde været tætte venner eller mere end det. I Ikast ved alle, hvem hinanden er, så på den måde har ingen af os kunne gemme os, fortæller Hugo, der samtidigt indrømmer, at det gode øje til Dorte har holdt fast i ham siden sommeren 1983.\nBåde Dorte og Hugo indleder nye parforhold, og Dorte bliver gift og får to dejlige børn, men i slutningen af 40’erne bliver hun single.\n– Da jeg blev single, tog jeg initiativ til at møde Hugo igen. Han var heldigvis også selv blevet single, så det passede som fod i hose. Jeg inviterede ham til min 50 års fødselsdag, og siden har vi været sammen hver dag, siger Dorte Gundersen med et varmt smil, der i den grad viser, at hjertet har fået sin vilje.\nSå matchet er helt perfekt. Dorte og Hugo har fundet kærligheden. De deler den også for campingferie, som er en fast tradition hvert år, og feriemålet er naturligvis Marina di Venezia på Lidoen i Italien.\nPå en smuk julidag i de sene eftermiddagstimer, hvor lyset er noget helt særligt på stranden, sagde Dorte og Hugo ja til hinanden. Ringen var sluttet på samme campingplads, hvor de mødtes så mange år før. Og de var naturligvis også på camping denne gang.


Philips Onlinebutik Danmark - Gør det selv-hårklippere - Gør det selv-hårklipper - QC5580/32\nKnive i rustfrit stål, 14 længder, 0-15 mm, 60 min. ledningsfri/1 t. opladning, Glatbarberingstilbehør\nBarber dit eget hoved\nKlip og barber hovedet derhjemme, bevægeligt hoved som gør det nemt at nå\n- Tilbehør til hovedbarbering\n- 14 låsbare længdeindstillinger\n180° bevægeligt hoved, så du nemt kan nå håret i nakken. Det bevægelige hoved gør det betydeligt nemmere at nå. Giv dig selv en jævn og præcis hårklipning, uden at du behøver at vride hoved og håndled af led. Du kan også sætte tilbehøret fast for helbarbering af hovedet.


Bastian Beier - ørredernes skræk - Fiske Sæson - Altid ude\nBastian Beier – ørredernes skræk\nRegnbuer i vandet\nJeg havde inviteret min fætter med på en fisketur til Nebel Sø Put and Take, få kilometer fra Varde i Vestjylland.\nVi skulle fiske efter søens ørreder og ellers bruge dagen på at hygge.\nDet var 3 år siden vi sidst fiskede sammen og Bastian min fætter, havde ikke været ude at fiske i en periode på hele 2 år før denne dag.\nBastian blev kørt ud til søen af min moster og hendes mand.\nDøren til bilen gik op og ud steg min fætter. Håret var sat og han var så klar til at fiske som muligt var.\nEfter en kort gensyn-hilsen gik vi ned til vores første plads. Stængerne blev rigget til og de første par kast blev lagt ud i søen.\nEt kvarter var gået og intet tegn på liv. Bastian havde fisket med Tasmanian Devil og ikke så meget som et pust fra ørrederne havde han mærket. Vi skiftede over til stripper-blink med gul refleks henover siden og rød “hale”. Efter 3 kast sad den første fisk på krogen. En god 2 kilos ørred sprang ud af vandet. Bastian fightede fisken helt ind til land, hvorefter den tog udløb og forsvandt tilbage hvor den kom fra. “Neeeej!” råbte jeg uden at tænke over det. Rigtig ærgeligt.\nBastian grinede bare af mig og sin tabte fisk og fortsatte jagten på en ny ørred.\nDer var ikke flere ørreder der ville bide på pladsen, så vi gik videre til næste. Bastian fik en orange og gul spinner på og igen gik der ikke mere end 3-4 kast før en ny fisk havde hugget på hans krog. Men det var ikke en ørred..\nEn gedde har taget spinneren\nGedden bliver genudsat\nDer gik ikke lang tid før den unge herre, begyndte at skovle ørreder ind. Gedden var ikke nok.\nMed fuld fokus på hvert kast, gik der ikke mange minutter mellem hver gang, jeg gennem luften hørte “Jeg har bid!!”\nMen fordi han sjovt nok hele tiden valgte, at gå langt væk fra hvor jeg sad for hvile mine brugte lemmer. Måtte jeg løbe hen til de steder hvor han havde kroget fiskene, for at stå klar med fangstnettet. Som en forpustet abe der har kravlet palmekronerne tynde efter bananer, prustede og stønnede jeg\nså meget, at manglen på god kondition var åbenlys og blottet.\nEfter Bastian havde fanget 4 flotte ørreder, en gedde samt 3 ørreder yderligere som desværre røg af krogen igen. Var jeg godt træt.\nMen ikke min kære fætter!\nHavde vi haft tiden, ville han gerne tage 3 timer mere. Helt forståeligt.\nFørste ørred som Bastian fangede. En glad fætter, med en ørred der ikke længere spjætter.\nEn stolt og tilfreds storfanger\nTak for en god tur Basse! Vi ses næste gang.


Leder: Stop skandalen og giv os en dansk kystvagt | Ingeniøren\nLeder: Stop skandalen og giv os en dansk kystvagt\n4. apr 2014 kl. 07:03 8\nOvervågningen af danske farvande og beredskabet til at rydde op efter en miljøkatastrofe sejler i ordets forkerte betydning så meget, at der på alle andre områder havde været tale om en skandale med politiske konsekvenser.\nRigsrevisionen har gentagne gange udtrykt sin kritik; Danmark lever ikke op til sine internationale forpligtelser, vi halter håbløst efter vores nabolande, og selv fattige baltiske lande har tilsyneladende bedre styr på deres beredskab end os.\nProblemerne er mange – blandt andre: Tre Challenger-fly skal overflyve Østersøen mindst to gange om ugen og 10-15 procent af flyvetiden om natten. De 60.000 skibe, der årligt sejler gennem vores farvande, skal afskrækkes fra at svine og fanges, hvis de forbryder sig. Men vi har slet ikke fløjet nok i hverken 2012 eller 2013 og har i 2012 kun fløjet 1,4 time ved nattetide i løbet af et helt år, selv om lyssky besætninger helst hælder olierester og skidt ud i mørket. Tyskerne har fløjet 200 nattetimer i samme periode.\nSå er der miljøskibene, som forsvaret overtog fra Miljøstyrelsen. De har været præget af fejl og mangler i næsten to årtier og er nu så nedslidte, at forsvaret kalder dem teknisk utilstrækkelige. Danmark er forpligtet til at påbegynde oprydningen inden for otte timer. Men forsvaret kan end ikke garantere, at de er kommet ud af havnene i Korsør og Frederikshavn, før der er gået 16 timer. Dertil kommer timevis af sejltid.\nOg da miljøskibet ikke kan holde farlige gasser ude, kan det slet ikke sejle ind til en oliepøl, før den har afdampet i et døgn. Derfor er Danmark i praksis afhængig af vores nabolande til at hjælpe os med oprydning.\nNu undersøger Forsvarsministeriet, om der i stedet kan outsources opgaver til private. Men det er langt mere logisk at se på vores nordiske nabolande.\nSverige, Norge og Finland har samlet overvågning og beredskab i en kystvagt, som f.eks. i Sverige også har ansvaret for fiskerikontrol. Dermed undgår man situationer som herhjemme, hvor Challenger-flyene gentagne gange har droppet miljøovervågning for hellere at flyve med ministre og kongehus. Intet under, da flyene skal omkonfigureres i timevis for at få overvågningsudstyret installeret. Det skete 72 gange sidste år.\nI såvel Sverige som Norge ligger kystvagten under Forsvarsministeriet. Det afgørende er således ikke, at opgaven skifter ministerium, men at der kommer en selvstændig enhed, der kun har miljøet at brænde for. Forsvaret står i dag med en umulig opgave, når det skal prioritere mellem fregatter og flydespærrer eller mellem kampfly, miljøfly og VIP-fly.\nNår Danmark har fået sin kystvagt, så vil det kun være lykkeligt, hvis forsvaret leverer ydelserne til en konkurrencedygtig pris. Samtidig kan den søge et endnu tættere samarbejde med nabolandene, så det samlede beredskab bliver drevet så effektivt som muligt. Men forsvaret har diskvalificeret dagens beredskab og vist, at det i dag ikke er i stand til at forhindre en miljøkatastrofe, hvis det værst tænkelige uheld er ude i vores farvande.\nEmner : FlyForureningSkibe\nForsvaret må ombygge havmiljøfly 72 gange om året 31. mar 2014\nDanmark i bund med havmiljøflyvninger: Tyskland og Sverige er i luften hver dag 24. mar 2014\nIgen-igen: Jagt på oliesyndere måtte vige for ministertransport 11. mar 2014\nEksadmiral: Køb 12 specialskibe til at rydde op efter oliespild 01. apr 2014\n#1 Søren Hetland Basse 4. april 2014 - 07:32\nVink med en vognstang til Forsvaret!\nJeg sejler særdeles meget i den svenske skærgård og ser såvel marinen som kystvagten, og politiet drøne rundt. Jeg har tit undret mig over hvorfor disse 3 funktioner ikke det meste af tiden kan fungere på de samme skibe, så at starte en separat kystvagt i Danmark er efter min mening ressourcespild. Til gengæld må man kunne forvente at Forsvaret tager sine kystvagt og miljø funktioner alvorligt og opgraderer disse, også hvad angår specialfartøjer og fly eller droner. Det er altså et styrings - og kasket spørgsmål - hvor aben igen igen ender hos politikerne. Overlæger er gode til at "læge" men ikke til at administrere, officerer er gode til at slås men ikke administrere og prioritere - det bør politikerne se på! Her kunne åbenbart godt bruges meget mere politisk styring!\n#2 Jesper Zacho 4. april 2014 - 10:12\nHvor er det dog frustrerende gang på gang at læse vildledende artikler, hvor journalister kombinerer fakta og fiktion efter forgodtbefindende. Forsvaret har miljøskibe på 1 times varsel både i Frederikshavn og i Korsør. Forsvaret kan udlægge flydespærringer uanset hvor olieforurening måtte ske i indre danske farvande indenfor i hvert fald 8 timer, og dertil kommer Marinehjemmeværnets kapacitet. At politisk styring vil give bedre prioritering vil jeg anfægte. Indtil videre er Forsvarets samlede indsats for Danmark blevet nedprioriteret med 2,7mia af netop samme politikere, denne opgaveportefølje indeholder også miljøberedskab. Og så til en vigtig sondring. Overvågning af danske farvande indeholder lang mere end kun forebyggende miljøindsats, og den danske farvandsovervågning er blandt de mest finmaskede og effektive i hele verden og bliver ofte brugt som studieeksempel. Hvad angår challengerflyvningerne, så tror jeg ikke Forsvaret har problemer med en politisk prioritering af miljøflyvninger fremfor ministertransport...\n#3 Søren Hetland Basse 4. april 2014 - 12:12\nDet er det der gør ing.dk så god!\nRe: Journalistisk uvidenhed\nDet der gør ing. dk så god er når der er bedrevidende (i den positive betydning) som kommer med relevante kommentarer. Det eneste jeg i denne sammenhæng mangler er på hvilken baggrund Jesper Zacho udtaler sig med sådan en kraft og kompetence. Jeg kunne ønske mig at forsvaret blev bedre til at føre en offensiv mediepolitik, så vi i offentligheden fik en fornemmelse af hvor skoen trykker. Selv om der er nedprioriteret med 2, 7 milliarder er der immervæk fortsat en del offentlige midler der går den vej og det må de også gerne for mig, men som sagt kunne jeg ønske mig lidt populært udformet men konkret information. Tak\n#4 Lars R. Hansen 5. april 2014 - 12:05\nHvorfor det skulle blive mere effektivt eller billigere, at indsætte et ekstra administrativt-operativt led, en kystvagt, der udskilles fra forsvaret, marinehjemmeværn, beredskabskorps, kystredningstjeneste, etc., henstår noget uklart.\nHvis man vil afsætte flere resurser til miljøberedskabet kan man vel udmærket gøre det i dets nuværende organisering, men kan også omprioritere til fordel for miljøberedskab inden for den nuværende organisation, hvis politikerne ønsker det, hvad de tilsyneladende ikke gør. Ingen nye penge og ingen omprioritering, hvor fx kampfly nedlægges for at skabe økonomi til miljøskibe.\nNej, her kunne det være en billig politisk løsning, at udtage og omdøbe kapaciteter til en ny kystvagt, signalpolitik uden substans oven på en nedskæring på 15%\n#5 Jesper Zacho 9. april 2014 - 17:14\nbaggrund for indlæg\nSøren Hetland Basse: Naturligvis er min baggrund interessant. Jeg er chef for Division 24, som består af 6 patruljefartøjer af Diana-klassen med i alt 8 besætninger. Jeg har arbejdet med farvandsovervågning i 5 år, heriblandt 3 år som skibschef. Min indgangsvinkel er derfor operativt funderet, suppleret med oplysninger fra mit netværk blandt kollegaer i blandt andet miljødivisionen. Mit indlæg er naturligvis et personligt indlæg på baggrund af mine iagttagelser og holdninger, så for en officiel udtalelse på området er søværnets operative kommando stedet at spørge. Jeg er enig i din beskrivelse af Ing.dk - et befriende seriøst debatforum. Blot i dette tilfælde lidt skuffet over journalistens "sporadiske" research.\n#6 Tommy Johansson 9. april 2014 - 18:27\nF 16 beredskab\nF 16 blev tidligere brugt i meget høj grad til at flyve miljø flyvninger.Der blev fløjet ugentlige flyvninger i både østersøen og bælterne samt kattegat. Efter nedskæringer af antallet af flystel er denne opgave blevet nedprioriteret.Det er et af problemerne med at kun have 30 flystel. F 16 udstyret med reccepod var et ganske godt værktøj til at dokumentere når tankbådene overtrådte reglerne.\n#7 Hans Jørgen Nielsen 14. april 2014 - 23:17\nHar altid undret mig over at man valgte Challengeren til miljøovervågning, ja endda F16 fly. For at hindre at miljøet bliver forurenet sender man mega-oliebrændere (nævnte fly) ud for at ræse hen til synderne, som ret beset bevæger sig ret langsomt. Giv mig en forklaring på at denne opgave ikke kan løses af små og gerne langsomme fly. Mon ikke flyvehjemmeværnet vil være begejstret for også at lege politi her?\n#8 Hans Elfelt Bonnesen 16. april 2014 - 17:55\nKystvagt og havnepoliti\nFor at tage det sidste først, mener jeg, at et reelt havnepoliti med tilhørende kystpoliti eksisterede under 2.verdenskrig, men blev afskaffet igen. Siden da er der ikke noget i Danmark, der hedder havnepoliti, selv om det kunne være påkrævet, nu hvor selv de mest enkle søfartsregler bliver tilsidesat. Høj fart -forankring ved bøjer osv, osv. Med hensyn til kystvagt mener jeg, at man i Sverrig har et halvprivat (Falck-agtigt) kystvagt system, som ligger uden for den svenske marine. Det er muligt jeg tager helt fejl, men så lad os vide, hvad der er rigtigt og forkert i dag !!!!


Fødevarer, der er gode for børns tand- og mundsundhed\nJakarta - Vedligeholdelse af sundheden for børns tænder og mund sker ikke kun ved at børste deres tænder, men kan også gøres ved at spise sund mad. Nå, her er en række sunde fødevarer, som mødre kan give for at holde deres børns tænder og mund sunde:\nDer er ingen tvivl om, at æg også har en række gode fødevarer til kroppen, hvoraf den ene er at vedligeholde sunde tænder og mund. Denne sunde mad er en kilde til calcium, protein og D-vitamin. Udover at være godt for mundsundheden, kan indholdet i æg også optage calcium, som kan holde tænderne stærkere.\nVidste du, at regelmæssig spisning af æbler kan behandle huller hos børn? Ikke kun æbler, at spise frugter med højt fiberindhold kan fjerne plak på tænderne, så huller i tænderne kan forhindres. Udover at indeholde højt fiberindhold er æbler også rige på vitaminer og mineraler, der er gode for kroppen.\n3.Nødder og korn\nElsker dit barn at spise snacks? Prøv at ændre snacken til at være sundere, nemlig ved at give den nødder og frø. Begge typer sunde fødevarer indeholder højt calcium og fosfor, som kan beskytte tandsundheden. Typer af nødder, der kan indtages, er mandler, jordnødder og cashewnødder.\n4. Mælk, ost og yoghurt\nMælk, ost og yoghurt er fødevarer, der indeholder calcium, kasein og fosfor, som kan beskytte tandemaljen. Derudover kan disse naturlige ingredienser også neutralisere den syre, der produceres af plaque-fremkaldende bakterier.\nGrønne grøntsager som broccoli er sunde fødevarer, der er rige på vitaminer og mineraler, som er gode for mundsundheden. Folinsyre, som findes i grønne bladgrøntsager såsom spinat, kan hjælpe med at fremme sunde tænder og tandkød.\n6. Selleri og gulerod\nGulerødder indeholder meget vand. Hvis de indtages ofte, vil gulerødder skrubbe overfladen af tænderne og kan fjerne plak. Vandet og fibrene i gulerødder balancerer sukker og hjælper med at rense tænder. I lighed med gulerødder har selleri en masse fibre, som er godt for tandsundheden.\nLæs også: Vigtigheden af at lære børn at opretholde mund- og tandsundhed\nSund mad er ikke det eneste, mødre skal være opmærksomme på for at opretholde sunde tænder og mund hos børn. Mødre skal også vænne sig til, at børn indtager masser af vand for at forhindre mundtørhed. Vand virker ved at udløse produktionen af spyt, så risikoen for huller i tænderne kan falde. Det vigtigste er at lære børn at børste tænder flittigt.\nBørst dine tænder mindst to gange om dagen i to minutter. Det er ikke kun tænderne, der skal renses, tungen skal også renses. For at rense tungen kan moderen lære den lille ved forsigtigt at børste tungen for at rense resterne af snavs, der sidder fast. Glem ikke at skifte din tandbørste hver 3. måned, OK!\nLæs også: Disse 6 vaner kan hjælpe med at opretholde mund- og tandsundhed\nDet, der ikke er mindre vigtigt og skal gøres, er at få tjekket tænder og mund hos en tandlæge på det nærmeste sygehus hver 6. måned. At tjekke dine tænder til lægen regelmæssigt er et af de mest effektive trin til at opretholde sundheden for dit barns tænder og mund. Hvis der er problemer med tænder, der opdages under behandlingen, kan lægen behandle dem med det samme.\nCleveland Clinic. Tilgået 2020. Ernæring og dit barns tandsundhed.\nLev godt. Tilgået 2020. Bedste og værste fødevarer til sunde børns tænder.\nWebMD. Tilgået 2020. Ernæring og dit barns tænder.


Køb Womens Best Protein Chocolate hos Svensk Kosttilskud\nWomens Best Protein Chocolate\nChokoladekage med protein.\n- Blød og sprød\n- 45 gram protein\nWomens Best Protein Chocolate er en chokoladekage med lækker crisp. Chokoladekagen indeholder 45 gram protein og er perfekt at have med sig på arbejde, efter træning eller som en god snack derhjemme. Rig på fibre og har et lavt sukkerindhold, perfekt når du er sulten efter noget sødt, men ønsker et sundere alternativ.\nIschokolade med pebermynte\nLeder du efter den perfekte ischokolade? Her har du den - med en lækker myntesmag!


Service Rolls Royce Silver Shadow - Find det bedst og billigst her - Find dit nye autoværksted\nService Rolls Royce Silver Shadow – Find det bedst og billigst her\nDet er en god ide, at du holder øje, hvornår serviceen i din Rolls Royce Silver Shadow skal skiftes. På den måde er du sikker på, at du kan køre sikkert og forsvarligt i din bil. I denne artikel kommer vi ind på, hvornår du skal skifte din service, hvor du kan få en service henne, hvad du skal tænke over, når du skal have en service, og om du skal vælge et specialværksted eller et lokalt værksted.\nDet er derfor altid bedre at få skiftet serviceen i din Rolls Royce Silver Shadow en gang for mange end en gang for lidt. På den måde er du sikker på at kunne køre forsvarligt i din bil i mange år fremover.\nDer findes flere værksteder, der har specialiseret sig i Rolls Royce Silver Shadow biler. Hvis du skal have skiftet service eller er i tvivl om, om du skal have skiftet service, er det derfor oplagt, at du tager til en af dem. De kan nemt fortælle, om der er noget i vejen med serviceen og vil typisk også have en service på lager, der passer til din bil. Hvis det er et generelt værksted, kan det være, at de skal bruge tid på at bestille en service hjem, der passer til lige præcis din bil. Det kan være med til at gøre, at det kan tage længere tid at få skiftet din service.\nSom nævnt ovenfor kan det være en god ide, at du tager et til Rolls Royce Silver Shadow værksted, når du skal have skiftet din service. De vil have styr på alt i forbindelse med serviceen og din bil i øvrigt. Men hvis du bor langt fra et Rolls Royce Silver Shadow værksted, kan det være fristende for dig at tage det lokale autoværksted i stedet. Men er det en god ide?\nDet lokale værksted vil typisk også have en bred viden om de forskellige biltyper og kan fortælle dig, om du har brug for en service eller ej. De kender biler indgående, men kender måske ikke lige præcis din Rolls Royce Silver Shadow model meget indgående. Det handler altså om, om du vil til en generalist eller en specialist.\nRolls Royce Silver Shadow ved Rolls Royce Silver Shadow værkstedet er, at de vil have styr på din bilmodel. De ser kun på Rolls Royce Silver Shadow modeller hele dagen, og det gør, at de kender din model godt. De ved, hvad der plejer at være problemet med den �” også når det kommer til serviceen. Hvis der ikke er for langt til det nærmeste specialværksted, bør du vælge det. Hvis der er for langt, eller hvis du synes, at specialværkstedet er for dyrt, er der ingen skade sket i at vælge det lokale værksted. De kan også hjælpe dig.


Skudoffer var 17-årig dreng - TV 2\n4. dec. 2021, 09:14 Opd. 4. dec. 2021, 13:29\nKøbenhavns Vestegns Politi var massivt til stede ved Islevbrovej i Rødovre i forbindelse med et skyderi fredag. Foto: Presse-fotos.dk\nI alt tre personer blev ramt af skud.\nDer er tale om en 17-årig svensk dreng, oplyste Københavns Vestegns Politi i første omgang, men senere lørdag har politiet korrigeret den oplysning og oplyser nu, at der er tale om en bulgarsk statsborger, der kom til Skandinavien tidligere i år.\nDet er ikke umiddelbart oplyst, om han var bosat i Danmark eller på besøg.\nMads Dam, der er vagtchef ved Københavns Vestegns Politi, oplyser til TV 2 Lorry, at den dræbtes pårørende er blevet underrettet.\nAndet skyderi på to dage\nFredag klokken 11.27 fik politiet en anmeldelse om et skyderi i Rødovre.\nHer trængte to ukendte gerningsmænd ind i Yomok Herrefrisør på Islev Torv i Rødovre, hvor de skød og derefter stak af.\nHer viste det sig, at i alt tre personer blev ramt af skud. En er siden afgået ved døden, mens de to andre er sårede – heraf var den ene i kritisk tilstand.\nLørdag morgen oplyser politiet, at manden, der fredag var i kritisk tilstand, er uden for livsfare.\nDen tredje tilskadekomne var en 15-årig skoleelev, der sad i frisørsalonen og som skulle til at blive klippet. Han blev ramt i hånden, men er udenfor livsfare.\nSkyderiet i Rødovre fandt sted mindre end 24 timer efter, at en 27-årig mand med banderelationer torsdag eftermiddag blev dræbt efter et skud i ryggen på Nørrebro i København.\nFredag blev to mænd, som blev anholdt i forbindelse med skyderiet torsdag, varetægtsfængslet frem til 22. december.\nDen ene af de to er sigtet for at have skudt den dræbte to gange, mens den anden skulle have kørt den bil, der blev brugt til at flygte fra stedet.\nFredag oplyste Københavns Vestegns Politi til TV 2 Lorry, at de to skudepisoder på henholdsvis Nørrebro og i Rødovre meget vel kan hænge sammen.\n- Det er nu den femte voldelige hændelse, der har været inden for de seneste tre-fire uger i Storkøbenhavn, og derfor har vi en hypotese om, at det meget godt kan være, at det har noget med hinanden at gøre. Så det er en af de ting, vi arbejder på, sagde Mogens Lauridsen, politiinspektør ved Københavns Vestegns Politi, til TV 2 Lorry.\nFredag eftermiddag reagerede politikredsene i København og Københavns Vestegn ved at oprette tre visitationszoner. En i Rødovre og Herlev, en i Nørrebro og Nordvest samt en i Tingbjerg og Husum.\nI København begrundede politidirektør Anne Tønnes de to sidstnævnte visitationszoners placeringer med, at skudepisoden på Nørrebro har rod det i københavnske rocker- og bandemiljø, og at de involverede grupperinger skal holde til på dele af Nørrebro, i Tingbjerg og Husum.\n- Vi vil ikke acceptere den utryghed, som bandernes gerninger fører med sig, og som led i indsatsen opretter vi nu to visitationszoner, som giver os mulighed for at kontrollere, at personer ikke færdes med våben i områderne, sagde politidirektør Anne Tønnes i en pressemeddelelse.\nVisitationszonerne er gældende fra fredag 3. december 2021 klokken 18.00 til fredag den 17. december 2021 klokken 18.00.\nKampklædt politi på Vestegnen: Tre personer ramt af skud


Vigtig information om bagmærke – Frederikshavn Golfklub\nVigtig information om bagmærke\nBagmærket er det eneste synlige bevis på, at du er medlem i Frederikshavn Golf Klub, og har betalt kontingent. Derfor er det vigtigt, at bagmærket bæres synligt på bag eller tilbehør, som tegn på tilladelse til spil på banen, hvis du skulle møde banekontrollen.\nHar man ikke allerede hentet sit bagmærke, ligger det klar til afhentning i sekretariatet.\nBanekontroludvalget vil dog i den kommende periode frem til 1/6 gerne bistå med udlevering af bagmærker, i forbindelse med banekontrollen, men det mest optimale er, at man selv får det afhentet i sekretariatet.\nBemærk venligst at Banekontrollen fra 1/6 har tilladelse til at afvise spillere fra spil på banen, såfremt der ikke kan fremvises gyldigt bagmærke.\nBritt\t2018-04-26T12:08:20+00:00\t21 apr 2018|Bestyrelsen, Forside|


'Gift ved første blik'-Michael langer ud efter DR: 'Der var mange ting, der skreg til himlen' | BT Film, TV og Streaming - www.bt.dk\n8. okt. 2021 - 10:57\n'Gift ved første blik'-Michael langer ud efter DR: 'Der var mange ting, der skreg til himlen'\nB.T.s podcast 'Det vi taler' giver deres take på Pernille og Michaels politiske uenigheder.\n»Jeg vil vove den påstand, at jeg kunne have matchet bedre, end de formåede,« lyder det fra Michael Lundberg.\nDen 36-årige langelænder blev i dette års udgave af DRs populære datingprogram 'Gift ved første blik' matchet med den 28-årige Pernille Lundsgaard fra Horsens.\nBrylluppet og den efterfølgende bryllupsrejse gik godt, men da de skulle have en hverdag til at fungere, formåede de aldrig at se ud over deres forskelligheder og geografiske afstand og valgte derfor at lade sig skille igen efter tv-eksperimentets obligatoriske fem uger sammen.\n»Vi holdt faktisk ikke de fem uger. Jeg valgte at sige stop i uge fire efter den morgen, hvor Pernille blev fornærmet over, at jeg rørte ved hendes hånd,« fortæller Michael Lundberg.\nMichael og Pernille. Foto: DR\nSom udgangspunkt synes Michael Lundberg godt om konceptet. Når han i dag ser tilbage på sin oplevelse med programmet, forstår han dog ikke, hvorfor han blev matchet, som han gjorde.\n»Jeg synes næsten, det virker, som om de castede efter vores forskelligheder. Der var så mange ting, der skreg til himlen,« fortæller Michael Lundberg, der først og fremmest peger på sit og Pernille Lundsgaards forskellige politiske ståsteder.\n»Pernille havde sagt, at hun ikke ville matches med en, der stemmer på Enhedslisten. Under castingforløbet sagde jeg netop, at jeg stemmer på Enhedslisten,« forklarer han.\nHan giver som et andet eksempel, at deres forskellige syn på økologi ligeledes gav anledning til stor frustration.\nSynes du, at Michael og Pernille som udgangspunkt var et godt match?\n»Måske de bare syntes, at vi var fede at få i fjernsynet, frem for om vi var et godt match?« spørger Michael Lundberg undrende.\nDa han i sin tid meldte sig til 'Gift ved første blik', besluttede han sig for at give eksperimentet en reel chance og havde derfor som delmål at blive i forholdet i alle fem uger.\nI dag ville han nok have handlet anderledes, fortæller han.\n»Pernille spurgte flere gange undervejs, om jeg syntes, vi skulle stoppe, og der skulle jeg nok bare have sagt ja. Jeg troede dybest set ikke på, at vi kunne have en fremtid sammen, fordi vi var så fundamentalt uenige. Jacob (programmets tilknyttede psykolog, red.) sagde, at jeg skulle se ud over Pernilles politiske holdninger, og jeg prøvede også, men det var svært.«\n'Gift ved første blik'-ekspert: Derfor syntes vi at Michael og Pernille var et godt match\nAdfærdspsykolog Annemette Staal fortæller, hvorfor de mente, at Michael Lundberg og Pernille Lundsgaard var et godt match:\n»Pernille og Michael havde tre afgørende værdier, som de er matchet ud fra. Det er humor, interesser og attraktion,« fortæller Anemette Staal.\n»De havde givet hinanden høje scorer i attraktionstesten, og både deres humor og betydningen af humor i deres liv vægtede for dem begge højt,« fortsætter hun.\n»Derudover var de et godt match, fordi de delte et utal af interesser i de liv, de hver især levede som singler. Både deres uddannelser (begge lærere), deres fritid (fodbold, hus/have) og deres værdifællesskaber i form af familier, boligform og deres ønsker for fremtiden var ens. De var blandt de par, der havde allerflest ligheder i matchingen, og de havde samtidig givet hinanden meget høje point i tiltrækning.«\nBortset fra det ærgerlige match er Michael Lundberg i dag glad for at have medvirket i 'Gift ved første blik', som han kalder for en 'rigtig spændende oplevelse'.\nHan har ikke længere kontakt med Pernille Lundsgaard. De stoppede med at tale sammen, da de for nylig i en skriftlig samtale igen kom til at diskutere deres politiske uenighed om Nye Borgerliges Pernille Vermund.\nMichael Lundsberg kalder sig derfor for 'ret meget single', men selvom han nu må ud og lede efter kærligheden på ny, har han ikke tænkt sig at melde sig til et nyt datingprogram lige foreløbig.\n»Jeg synes også, det er begrænset, hvad jeg kan melde mig til. Jeg er jo for eksempel ikke landmand,« griner han.\n»Men jeg er frisk på at prøve sådan noget her igen en anden gang, for alt i alt har det været en fin oplevelse.«\nPernille Lundsgaard har ikke haft lyst til at stille op til interview.\nHelle Thorning-Schmidt: 'Mit barn definerer sig hverken som dreng eller pige'


International kritik af udvisningsplan | Indland | fyens.dk\nInternational kritik af udvisningsplan\nPubliceret 18. juni 2008 kl. 14:38\nInternationale menneskerettighedsorganisationer kræver i et fælles brev til justitsministeren, at Danmark stopper planer om udvisninger til torturstater.\nDet er internationale sværvægtere, der nu fatter pennen for at advare Danmark mod udvisning til torturstater. Menneskerettighedsorganisationer som Human Rights Watch, Amnesty International og den internationale sammenslutning af jurister er medunderskriver i den nyeste advarsel mod udvisning til torturstater. De danske planer vækker "stor bekymring".\nI forbindelse med et besøg fra FN'S torturrapportør Manfred Nowak i maj, udtalte Lene Espersen, at man ikke umiddelbart vil betvivle de diplomatiske forsikringer om, at staterne ikke udøver tortur. Samtidig tog hun Nowak til indtægt for at støtte op om, at EU samlet fik forsikringerne. På den måde skulle de pågældende lande i højere grad være forpligtet.\nDanmark skal vide, at diplomatiske forsikringer aldrig fungerer, og derfor skriver organisationerne brevet, forklarer juridisk konsulent i Amnestys danske afdeling, Claus Juul.\n- Uanset hvad der sker, så bliver en tunesisk fange i et tunesisk fængsel altid et tunesisk anliggende. Det er helt utænkeligt, at Danmark eller EU får lov til at hente fanger hjem, hvis aftalen brydes. Der er ingen eksempler på, at forsikringerne virker, siger han


LitteraTUR - litterær gåtur i Lyngby | Lyngby-Taarbæk Bibliotekerne\nLitteraTUR - en gåtur gennem det litterære Lyngby.\nMange danske forfattere og digtere har gennem tiden boet i Lyngby. Nogle har boet her hele deres liv andre kun kortvarigt.\nLitteraTUR er en gåtur gennem det litterære Lyngby - forbi steder og huse hvor mere eller mindre kendte lokale forfattere har boet eller haft deres gang.\nDer er udarbejdet en brochure til ruten, der strækker sig fra "Villa Vennely" på Kongevejen til "Sportshuset" på Christian X's Allé, og som giver mulighed for at komme tættere på lokale forfattere fra 1700-tallet og frem til i dag. Brochuren kan hentes på Stadsbiblioteket eller som pdf til højre.\nBrochuren er forsynet med de såkaldte QR-koder, så man kan hente mere information omkring forfatterne på hjemmesiden, mens man går LitteraTUR-ruten. Neden for på denne side kan man også klikke sig direkte ind på de forskellige forfattersider. Se nedenfor på siden.\nIdéen bag LitteraTUR\nIdéen bag konceptet er at kombinere det litterære med motion i form af en gåtur - deraf navnet LitteraTUR. Ruten er på seks kilometer med udgangspunkt fra Stadsbiblioteket. Man kan gå turen i et stræk eller tage den af flere omgange alt afhængig af temperament.\nDe 15 forfattere, der indgår i litteraTUR-ruten er :\nGod fornøjelse med LitteraTUR


Gabapentin "Sandoz" Sandoz A/S hårde kapsler 300 mg og 400 mg\nSe information om Gabapentin "Sandoz" på min.medicin.dk.\nSe information til sundhedsfaglige om Gabapentin "Sandoz" på pro.medicin.dk.\nhårde kapsler 300 mg og 400 mg\nGabapentin Sandoz 300 mg og 400 mg kapsler, hårde\nDet skal du vide, før du begynder at tage Gabapentin Sandoz\nSådan skal du tage Gabapentin Sandoz\nGabapentin Sandoz tilhører en gruppe lægemidler, der anvendes til at behandle epilepsi og perifer neuropatisk smerte (langvarig smerte, der er forårsaget af nervebeskadigelse).\nDet aktive stof i Gabapentin Sandoz er gabapentin.\nGabapentin Sandoz anvendes til behandling af:\nVisse former for epilepsi (kramper, der i starten er begrænset til visse dele af hjernen, hvad enten kramperne spreder sig til andre dele af hjernen eller ej). Din læge vil udskrive Gabapentin Sandoz til behandling af din epilepsi, hvis din nuværende behandling ikke kan kontrollere din tilstand. Du skal tage Gabapentin Sandoz sammen med din nuværende behandling, medmindre lægen har fortalt dig noget andet. Gabapentin Sandoz kan også bruges alene til at behandle voksne og børn over 12 år.\nPerifer neuropatisk smerte (langvarig smerte, der er forårsaget af nervebeskadigelse). En række forskellige sygdomme, såsom diabetes eller helvedesild, kan forårsage perifer neuropatisk smerte (som hovedsageligt opstår i arme og/eller ben). Smertefornemmelsen kan beskrives som varm, brændende, dunkende, jagende, skærende, skarp, krampagtig, smertende, snurrende, følelsesløs, prikkende og stikkende osv.\n2. Det skal du vide, før du begynder at tage Gabapentin Sandoz\nTag ikke Gabapentin Sandoz\nhvis du er allergisk over for gabapentin eller et af de øvrige indholdsstoffer (angivet i afsnit 6)\nKontakt lægen eller apotekspersonalet, før du tager Gabapentin Sandoz\nhvis du har nyreproblemer, vil lægen eventuelt ordinere en anden doseringsplan\nhvis du får tegn, såsom vedvarende mavesmerter, kvalme og opkastning, skal du straks kontakte lægen, da dette kan være symptomer på akut pankreatitis (betændelse i bugspytkirtlen)\nDer er set tilfælde af misbrug og afhængighed af gabapentin efter markedsføring. Fortæl lægen, hvis du har eller har haft et medicin- eller stofmisbrug eller er afhængig.\nEn lille andel af de personer, der bliver behandlet med epilepsimedicin som for eksempel Gabapentin Sandoz, har haft selvmordstanker eller tanker om at gøre skade på sig selv. Hvis du på noget tidspunkt får sådanne tanker, bør du straks kontakte din læge.\nEn lille andel af de personer, der tager Gabapentin Sandoz, får en overfølsomhedsreaktion eller en potentielt alvorlig hudreaktion, som kan udvikle sig til mere alvorlige problemer, hvis de ikke bliver behandlet. Du skal kende til disse symptomer, så du kan holde øje med dem, når du tager Gabapentin Sandoz.\nLæs beskrivelsen af disse symptomer i afsnit 4 i denne indlægsseddel under “Kontakt straks lægen, hvis du får et eller flere af følgende symptomer efter at have taget dette lægemiddel, da de kan være alvorlige”.\nBrug af anden medicin sammen med Gabapentin Sandoz\nFortæl især din læge (eller på apoteket), hvis du tager eller for nylig har taget medicin mod kramper, søvnforstyrrelser, depression, angst eller andre problemer med nervesystemet eller psykiske problemer.\nLægemidler der indeholder opioider f.eks. morphin\nKontakt lægen eller apotekspersonalet, hvis du får medicin, der indeholder opioider (f.eks. morphin). Opioider kan forstærke virkningen af Gabapentin Sandoz. Derudover kan kombinationen af Gabapentin Sandoz sammen med opioider give symptomer som træthed og/eller nedsat vejrtrækning.\nSyreneutraliserende midler mod fordøjelsesbesvær\nHvis Gabapentin Sandoz og midler mod for meget mavesyre, der indeholder aluminium og magnesium, tages på samme tid, vil optagelsen af Gabapentin Sandoz i maven nedsættes. Derfor bør disse midler tages mindst 2 timer før Gabapentin Sandoz.\nforventes ikke at interagere med andre lægemidler mod epilepsi eller p-piller.\nkan påvirke visse laboratorieprøver. Hvis du skal have taget en urinprøve, skal du fortælle lægen eller sundhedspersonalet, hvad du tager.\nBrug af Gabapentin Sandoz sammen med mad\nGabapentin Sandoz kan tages sammen med mad eller uden mad.\nHvis du er gravid eller ammer, har mistanke om, at du er gravid, eller planlgger at blive gravid, skal du spørge din læge eller apotekspersonalet til råds, før du tager dette lægemiddel.\nDu må ikke tage Gabapentin Sandoz under graviditet, medmindre lægen har fortalt dig noget andet. Hvis du er i den fødedygtige alder, skal du bruge sikker prævention.\nDer er ikke udført forsøg, hvor der er blevet kigget specifikt på brug af gabapentin til gravide kvinder, men der er rapporteret om en øget risiko for skadelige virkninger på barnets udvikling ved brug af andre lægemidler til behandling af krampeanfald, særligt når der tages mere end et krampestillende middel på samme tid. Derfor skal du om muligt forsøge kun at tage ét krampestillende middel under graviditeten og kun under lægelig rådgivning.\nKontakt straks lægen, hvis du bliver gravid, tror du er gravid eller planlægger at blive gravid, mens du tager Gabapentin Sandoz. Du må ikke pludselig stoppe med at tage denne medicin. Ved for hurtigt ophør af behandlingen kan der opstå gennembrudsanfald, der kan være farlige for både mor og barn.\nGabapentin, som er det aktive stof i Gabapentin Sandoz, går over i modermælken. Da det er uvist, hvordan det påvirker barnet, frarådes det at amme under behandling med Gabapentin Sandoz.\nDyreforsøg har ikke vist nogen effekt på fertilitet.\nPakningen er forsynet med en rød advarselstrekant. Det betyder, at Gabapentin Sandoz kan give bivirkninger, som kan påvirke arbejdssikkerheden og evnen til at færdes sikkert i trafikken.\nGabapentin Sandoz kan give bivirkninger i form af svimmelhed, døsighed og træthed. Du må ikke føre motorkøretøj eller betjene maskiner eller deltage i andre potentielt farlige aktiviteter, før du ved, hvordan dette lægemiddel påvirker din evne til at udføre disse aktiviteter.\n3. Sådan skal du tage Gabapentin Sandoz\nEpilepsi - den sædvanlige dosis er:\nTag det anviste antal kapsler. Lægen vil som regel øge dosis gradvist.\nStartdosen er som regel på mellem 300 mg og 900 mg om dagen. Derefter kan dosen øges i henhold til lægens anvisninger til højst 3.600 mg om dagen, som lægen vil bede dig om at tage i 3 separate doser, dvs. én gang om morgenen, én gang om eftermiddagen og én gang om aftenen.\nLægen fastsætter hvilken dosis, du skal give dit barn, på baggrund af barnets vægt.\nBehandlingen startes med en lav startdosis, som øges gradvist over en periode på ca. 3 dage. Den sædvanlige dosis til epilepsikontrol er 25-35 mg pr. kg legemsvægt pr. dag. Det gives som regel i 3 separate doser, hvor kapslen/kapslerne tages hver dag, oftest én gang om morgenen, én gang om eftermiddagen og én gang om aftenen.\nDet frarådes at anvende Gabapentin Sandoz til børn under 6 år.\nPerifer neuropatisk smerte - den sædvanlige dosis er:\nTag det antal kapsler, som lægen har anvist. Lægen vil som regel øge dosis gradvist. Startdosen er som regel på mellem 300 mg og 900 mg om dagen. Derefter kan dosen øges i henhold til lægens anvisninger til højst 3.600 mg om dagen, som lægen vil bede dig om at tage i 3 separate doser, dvs. én gang om morgenen, én gang om eftermiddagen og én gang om aftenen.\nHvis du er ældre (over 65 år), skal du tage den normale dosis af Gabapentin Sandoz, medmindre du har nyreproblemer. Din læge kan give dig en anden doseringsvejledning og/eller dosis, hvis du har nyreproblemer.\nHvis du har indtryk af, at virkningen af Gabapentin Sandoz er for stærk eller for svag, skal du tale med lægen eller apoteket så hurtigt som muligt.\nOral anvendelse. Synk altid kapslerne med rigeligt vand.\nDu skal fortsætte med at tage Gabapentin Sandoz, indtil din læge beder dig om at stoppe.\nHvis du har taget for meget Gabapentin Sandoz\nDoser, der er højere end de anbefalede doser, kan medføre øgede bivirkninger, herunder bevidsthedstab, svimmelhed, dobbeltsyn, sløret tale, døsighed og diarré. Kontakt straks lægen, skadestuen eller apoteket, hvis du har taget mere af Gabapentin Sandoz, end der står i denne information, eller mere end lægen har foreskrevet (og du føler dig utilpas). Medbring eventuelle kapsler, du ikke har taget, og pakningen og etiketten, så lægen eller sundhedspersonalet nemt kan se hvilken medicin, du har taget.\nHvis du har glemt at tage Gabapentin Sandoz\nHvis du holder op med at tage Gabapentin Sandoz\nDu må ikke stoppe med at tage Gabapentin Sandoz, medmindre din læge har bedt dig herom. Ophør af behandlingen skal ske gradvist over mindst 1 uge. Hvis du pludseligt stopper med at tage Gabapentin Sandoz, eller før lægen fortæller dig, at du skal stoppe behandlingen, er der en øget risiko for anfald.\nSvære hudreaktioner, som kræver øjeblikkelig behandling, hævelse af læber og ansigt, hududslæt og rødme og/eller hårtab (det kan være symptomer på en alvorlig overfølsomhedsreaktion).\nVedvarende mavesmerter, kvalme og opkastning, da det kan være symptomer på akut pankreatitis (betændelse i bugspytkirtlen).\nVejrtrækningsproblemer, som hvis de er alvorlige kan kræve hurtig intensiv behandling, for at du stadig kan trække vejret normalt\nGabapentin Sandoz kan forårsage en alvorlig eller livstruende overfølsomhedsreaktion, som kan påvirke din hud eller andre kropsdele, såsom din lever eller dine blodlegemer. Du kan få udslæt (men ikke nødvendigvis), hvis du får denne type reaktion. Det kan medføre, at du skal indlægges på et hospital eller stoppe med at tage Gabapentin Sandoz. Kontakt straks lægen, hvis du får et eller flere af følgende symptomer:\nkirtelhævelse, som ikke vil forsvinde\nhævelse af dine læber og din tunge\nsvær træthed eller svaghed\nDisse symptomer kan være de første tegn på en alvorlig reaktion. Du skal undersøges af en læge, som vil beslutte, om du skal fortsætte med at tage Gabapentin Sandoz.\nHvis du er i hæmodialyse, skal du fortælle det til lægen, hvis du udvikler muskelsmerter og/eller svaghed.\nAlmindelige (kan forekomme h os op til 1 ud af 10 behandlede):\nVrede over for andre, forvirring, humørændringer, depression, angst, nervøsitet, vanskelighed ved at tænke\nI kliniske forsøg med børn er aggressiv adfærd og rykvise bevægelser desuden indberettet med hyppigheden ”almindelig”.\nUnormale blodprøveresultater, der tyder på leverproblemer\nStigning i blodsukker (er oftest observeret hos patienter med diabetes)\nØget brystvæv, brystforstørrelse\nBivirkninger, der skyldes pludselig stop i behandling med gabapentin (angst, søvnforstyrrelser, får kvalme, smerter, svedtendens), brystsmerter\nNedbrydning af muskelfibre (rhabdomyolyse).\nLavt natrium-niveau i blodet.\nBlister: Opbevares i original emballage, for at beskytte mod fugt.\nTabletbeholder: Hold beholderen tæt tillukket, for at beskytte mod fugt.\nGabapentin Sandoz indeholder\n1 hård kapsel indeholder enten 300 mg eller 400 mg gabapentin.\nKapselindhold: prægelatineret majsstivelse, majsstivelse, talcum og silica; kolloid, vandfri.\nKapselskal: består af gelatine, natriumlaurylsulfat, farvet med titandioxid (E171) og gul jernoxid (E172) og rød jernoxid (E172) (400 mg kapsler)\nGabapentin Sandoz 300 mg kapsler: hård gelatinekapsel med gul uigennemsigtig over- og underdel.\nGabapentin Sandoz 400 mg kapsler: hård gelatinekapsel med brun uigennemsigtig over- og underdel.\nGabapentin Sandoz 300 mg kapsler:\nPVC/PE/PVDC//Alu blister: 20, 30, 50, 60, 90, 100, 200 og 500 hårde kapsler\nHPDE tabletbeholder med børnesikret låg: 50, 100 hårde kapsler\nGabapentin Sandoz 400 mg kapsler:\nHPDE beholder med børnesikret låg: 50, 100 hårde kapsler\nØstrig: Gabapentin Sandoz\nBelgien: Gabapentine Sandoz\nDanmark: Gabapentin Sandoz\nFinland: Gabapentin Sandoz\nTyskland: Gabapentin Sandoz\nIsland: Gabapentin Sandoz\nItalien: Gabapentin Sandoz GmbH\nHolland: Gabapentine Sandoz\nSpanien: Gabapentina Sandoz\nSverige: Gabapentin 1A Farma\nStorbritannien: Gabapentin Sandoz\nDenne indlægsseddel blev senest revideret 10. januar 2018


Tæppe til bagsædet - kun DKK 199.00\nKøb Tæppe til bagsædet online hos Dyrelageret. Kun 199,00 … læs mere her\nTæppe til bagsædet fakta\nNavn: Tæppe til bagsædet\nTæppe til bagsædet - Diverse biludstyr\nTæppe til bagsædet kan man finde her i shoppen blandt alle varerne i en vores rigtig gode kategorier, nemlig Diverse biludstyr. Når du bestiller her får du lovpligtige 14 dages returret oven i hatten når du køber din vare. Vidste du at størstedelen af dem der handler online køber Tæppe til bagsædet online hos webshoppen Dyrelageret.dk, der virkelig har samlet toppen af de mest populære varer. Der er mange varer i shoppen og i det store udvalg kan du helt sikkert finde noget du kan li, deriblandt også produktet er på siden. Køber du varer online er varerne billigere- det er effekten af, at den attraktive adresse på strøget ikke er nødvendig, og man dermed sparer meget på huslejen.\nFordele når du køber Tæppe til bagsædet online\nHver eneste gang, du shopper online i en dansk webshop, får du nogle bedre betingelser, end hvis du handler i en fysisk butik. Du skal kunne returnere dine varer i 14 dage. efter dit online køb, og nogle webshops har valgt at give mere end standard returretten og giver meget længere returtid. Husk også på, at du online har et kæmpe udvalg, og det er let at gennemskue, hvilken pris og betingelser der er bedst, i de mange webshops der er på det danske marked. Du kan oven i købet gøre det i løbet af nul-komma-fem med din smartphone eller tablet. En anden ting du også slipper for, at bæreposen med varerne går i stykker på vej hjem. Online shoppen får Posten til at levere dine varer til din adresse, eller de kan blive sendt til din arbejdsplads, og det kan frit vælges, når du angiver leveringadresse. De tider med at stå i kø er længe forbi - i dag handler vi online og så det er direkte til kassen, når du er færdig med at handle, så spilder du ikke din tid på at vente på fru Hansen, der lige skal spørge om, hvad hver enkelt ting koster.


Husholdning - Læs mere om Änglamarks husholdningsprodukter her!\nHusholdning – Vælg miljørigtig husholdning med mere holdning\nNår du vælger produkter til din husholdning, er der mange aspekter at tage højde for. Særligt dit og din families helbred, naturen og miljøet er vigtige aspekter at inddrage ved købet af produkter til din husholdning. Det gælder både, når du vælger vaskemiddel, rengøringsartikler, fryseposer og meget andet, som du bruger på jævnlig basis.\nNår du vælger miljøvenlige husholdningsprodukter, beskytter du nemlig dig selv og dine omgivelser mod sundhedsskadelige stoffer og overflødig kemi. Det er derfor vigtigt at vælge miljørigtig husholdning med mere holdning for at minimere din og din families risiko for bl.a. at udvikle allergi. Med Änglamark husholdningsprodukter, er du sikker på at få miljøvenlige produkter af høj kvalitet uden overflødig kemi. Vi stiller nemlig krav til indholdsstoffer, funktionalitet og effektivitet på alle produkter til husholdning og arbejder tæt sammen med vores leverandører under udviklingen af produkterne.\nÄnglamarks husholdningsprodukter Svanemærkes og Astma- og allergimærkes, hvis der findes kriterier for den pågældende vare. Det garanterer, at de opfylder de absolut højeste miljøkrav og har en høj kvalitet. Når du vælger husholdningsprodukter fra Änglamark, gør du derfor din husholdning så miljøvenlig, bæredygtig og økologisk som overhovedet muligt.\nUndgå allergi med miljøvenligt vaskemiddel\nValget af vaskemiddel har stor betydning for både dit helbred og miljøet. Svanemærket er her din garanti for, at Änglamarks tøjvask er blandt de mindst belastende for miljøet. Når du vælger Änglamarks miljømærkede vaskemiddel, er du derfor garanteret, at produktet er blandt de mindst belastende for miljøet uden, at hverken kvaliteten eller effektiviteten forringes.\nBruger du tabletterne, er du også sikker på ikke at overdosere dit vasketøj. Vaskemidlerne er desuden Astma- og allergimærket, hvilket betyder, at risikoen for at du eller dine nærmeste udvikler allergi er minimal. Hvis du vil gøre endnu mere for at skåne naturen, kan du blandt andet vælge at vaske dit tøj ved lavere temperaturer og bruge tørresnoren i stedet for tørretumbleren.\nMiljøvenlige rengøringsartikler til ethvert hjem\nNår du skal gøre rent i huset, er det vigtigt at vælge artikler til rengøring uden tilsat kemi for at undgå allergier. Du kan bl.a. vælge vores baderumsspray, krystal sæbe, køkkenspray, glas- og ruderens eller opvaskegel, der alle er Svanemærket. På den måde er du og naturen garanteret mindst mulig unødig miljøbelastning.\nVores vaske- og rengøringsmidler er desuden koncentrerede produkter, der sparer på både emballagemængden og ressourcer til transport. Papirprodukterne er rullet stramt for at spare på ressourcer til emballage, transport og opbevaring. Når det er muligt, doserer vi produkterne, som fx rengøringstabs, så der ikke er risiko for overdosering. Hvis du vil sikre en lav miljøbelastning, er det vigtigt, at du altid husker at følge doseringsvejledningen.\nStort udvalg af miljøvenlige husholdningsprodukter\nHos Änglamark finder du mange forskellige miljøvenlige produkter inden for husholdning, som kan beskytte dig og miljøet mod overflødig kemi. Du kan blandt andet få forskellige vaskemidler til både vaske- og opvaskemaskine, sæber, universalrengøring, toiletpapir, køkkenruller og meget mere. Vi har også fryseposer til dine frostvarer, som en miljøvenlig nyhed.\nDu kan bestille alle vores produkter til husholdningen via Coop.dk MAD og få leveret direkte til døren.


Kopier nemmere filer i dit Google Drev | Komputer.dk\nLæs de bedste artikler og guider fra Komputer for alle - kun 29 kroner\nDu får nu mulighed for at kopiere og sætte filer ind på dit Google Drev i browseren - ligesom du kender det fra Stifinder.\nKopier nemmere filer i dit Google Drev\nMed en ny funktion i Google Drev kan du nemt kopiere dine filer frem og tilbage direkte i browseren. Der er også nye muligheder med dine dokumenter.\n30. maj 2022 af Henning Dadkhah Rasmussen\n#Google Docs #Nyhed #Google Drive\nGoogle Drev er kendt og elsket af mange, fordi tjenesten er nem at gå til og fordi man får 15 GB fri plads til rådighed.\nNu er der nye, smarte funktioner på vej til tjenesten, der gør det nemmere at bruge lagerpladsen i browseren.\n> Kom i gang med Googles gratis kontorpakke med vores e-bog "Google-skolen," som du finder i Fordelszonen her\nMarkér flere stykker tekst i Docs\nI tekstbehandlingsprogrammet Microsoft Word har du i et stykke tid kunne holde CTRL nede, når du markerer tekst i et dokument, for den på måde at kunne markere flere tekstbidder forskellige steder i et dokument.\nNu får Docs Editor, der er miniudgaven af Googles tekstbehandling, som åbner når du dobbeltklikker på et dokument i Google Drev i browseren, samme funktionalitet.\nDesværre er genvejen til den nye funktion ikke helt så ligefrem. Du skal nemlig holde CTRL + ALT + SHIFT nede, mens du navigerer til forskellige steder i teksten med højre og venstre piletast.\nMen når genvejen først sidder i fingrene kan der være tid at spare, når du fx skal oprette flere overskrifter i et dokument.\n> Læs også: Bliv lynhurtig i Google Docs: Se alle tastaturvejene her\nSom du måske allerede kender det fra Microsoft Word bliver det nu også muligt at markere flere stumper tekst i Docs Editor, der åbner når du dobbeltklikker på et dokument direkte i Google Drev.\nKopiér og sæt ind i Google Drev\nNår du arbejder i Windows Stifinder, er du vant til at du kan kopiere dine filer med CTRL + C og sætte dem ind i en anden mappe med genvejen CTRL + V.\nPå den måde er det meget simpelt at flytte filer rundt og skabe et bedre overblik.\nSamme mulighed har du nu fået i Google Drev. En funktion, vi ofte har undret os over, ikke fandtes.\nDu skal blot markere de filer i Google Drev i browseren, som du ønsker at kopiere til en anden placering. Tryk CTRL + C på tastaturet.\nNaviger nu ind i en anden mappe i Google Drev i browseren og tast CTRL + V. Så kopieres dine valgte filer til den nye placering.\nMuligheden for at kopiere og sætte ind med tastaturgenveje er tilgængelig allerede nu, mens du må vente et par uger på den nye mulighed for at markere mere end ét stykke tekst.\n> Læs også: 5 smarte tricks til Google Drev\nGoogle Drev får helt nye muligheder\nDer er to spændende nye funktioner på vej til Google Drev, der gør det endnu lettere at håndtere dine filer og dokumenter. Især den ene funktion kommer til at spare os for meget tid.\nEksperter: Så ofte skal du tage backup af din computer\nDet bedste forsvar mod systemnedbrud og truslen ransomware er hyppig backup, men hvor ofte bør du egentligt sikkerhedskopiere? Få svaret her.\nUniversitet mister 77 terabytes data i backup-fadæse\nKyoto Universitetet i Japan har kort før jul mistet en svimlende mængde forskningsdata - 77 terabytes eller 77.000 gigabytes - på grund af en alvorlig backup-fejl.\nGendan en backup med programmet MiniTool ShadowMaker Free\nDerfor skal du bruge en USB-nøgle til backup\nNye funktioner til populær lagringstjeneste\nSådan skifter du bogstav på pc'ens drev\n3 sikre løsninger til sikker backup\nMange glemmer at tage backup eller vælger det helt fra, men i dag er det så nemt og billigt, at det ikke kan betale sig at lade være. Se her hvordan.\nSaml alle online lagertjenester og få overblik\nHar du både OneDrive, Dropbox og Google Drive kan du med MultCloud samle alle online tjenester, få overblik og overføre filer imellem dem.\nFå overblik over lagerplads i skyen\nDu kan både få masser af lagerplads og smarte funtioner for pengene, når du abonnerer på en internetbaseret lagertjeneste. Her får du et overblik over, hvad du må betale hos de forskellige tjenester.\nGoogle Drev bliver bedre\nGoogle Drev skifter navn til Google Backup og Synkronisering. Det betyder nye smarte funktioner hos den populære tjeneste. Hent det nye Google-program lige her.\nSkarpe billeder og trådløs opladning\nFå 2 magasiner for 168 kr. + gave: Gimbalstabilisator + oplader – Spar 1.066 kr.\nGoogle tilbyder backup af hele din computer\nBeskyt dine dokumenter i 100 år\nEnkel og effektiv backup\nSådan virker lagring på nettet\nAdvarsel: Microsoft fjerner dine filer\nHvor længe holder dine data?


Sigmoideoskopi | Endnu en WordPress-blog\nSigmoideoskopi (kikkertundersøgelse) er en undersøgelse, som udføres med en bøjelig kikkert der føres ind i endetarmen for at undersøge indersiden (slimhinden) af den nederste del af tyktarmen og endetarmen. Igennem kikkerten kan udtages vævsprøver og fjernes polypper.\nUndersøgelsen kan afsløre polypper, tarmbetændelse, udposninger eller forsnævringer\n• På apoteket hentes Klyx 240 ml, som du skal benytte ca. 2 timer før undersøgelsen for at tømme tarmen.\n• Hvis du ønsker beroligende/smertestillende medicin under undersøgelsen skal du sørge for hjælp til hjemtransport.\nKlyxet skal tages ca 2 timer før undersøgelsen. De første 5 min skal du blive liggende på venstre side, herefter skal du ændre stilling fra side til side til du ikke længere kan holde på klyxet. Det er vigtigt at du holder på klyxet så længe som muligt og helst i 15 min.\nKikkerten føres ind i tarmen. Der blæses luft op for at skabe overblik. Dette kan give et ubehag i form af trykken og pressen i maven. Polypper kan fjernes eller vævsprøver tages uden at det mærkes. Undersøgelsen tager normalt ca. 10 minutter og kræver vanligvis ingen smertestillende behandling.\nKomplikationer ved kikkertundersøgelsen.


4.2.2.1. Paralleloverenskomster -\n4.2.2.2. Grænseaftaler -\nInden for staten er overenskomsternes faglige dækningsområde ofte defineret ved en henvisning til bestemte uddannelser . Det er i sådanne tilfælde afgørende, at den ansatte har den pågældende uddannelse, eksempelvis en bestået kandidateksamen. Det er desuden en betingelse, at vedkommende udfører et arbejde, der forudsætter denne uddannelse.\nEr der tale om en overenskomst for ufaglærte , kan denne dække alt forekommende arbejde eller være afgrænset til bestemte arbejdsopgaver.\nParalleloverenskomster kan også forekomme på samme institution. Som eksempel kan nævnes rengøringsarbejde. Kvindeligt rengøringspersonale er omfattet af organisationsaftalen med 3F for rengøringsassistenter og specialarbejdere og visse erhvervsuddannede m.fl. i staten mv., mens mandligt rengøringspersonale er omfattet af organisationsaftalen med Serviceforbundet for sanitører.\nDer henvises i øvrigt til kapitel 1 og kapitel 2 .


Gregarding af det reducerede elastiske modul, fig. 5.D, E og F, følger værdierne ikke den trend, der blev observeret i hårdhedskortene (fig. 5.A-C), og de ser ud til at være konstante for hvert korn og mindre følsomme for kemiske segregationer på dendritskalaen. I tilfælde af den solubiliserede tilstand omfattede hele måleområdet kun et korn med dets overflade, der ernormal orienteret mellem anvisningerne  og  (figur 2a), og den elastiske modulværdi var konstant, omkring 182 MPa. Kun de anden faser, der er til stede i de interdenditiske rum, frembyder meget højere værdier, godt over 200 MPa. På den anden side præsenterer toppen og de overlagte stater områder med forskellige værdier af elastisk modul, der passer tæt sammen med de forskellige krystallografiske orienteringer af kornene, der er til stede i måleområdet i hvert tilfælde. Det lyseblåt korn i den øverste tilstand (figur 2B), med overfladennormal mellem  og , præsenterede det højeste elastiske modul, omkring 210 MPa, (fig. 5e), mens det mørke orange korn I den overlagte tilstand (fig. 2c), med sin overflade, der ernormal tæt på , præsenterede den laveste elastiske modul, på omkring 165 MPa.--\nDiskussionerne Korrelativt undersøgt udført viste, at selv om støbt i 718 typisk viser kornstørrelser i millimitetsrækkefølgen, er et meget heterogent materiale ved mikroskalaet. Den dendritiske vækst under størkning fører til en stor heterogenitet i SDAS-skalaen (ca. 150 μm i dette tilfælde). Som følge heraf forekommer der stærke kemiske adskillinger inden for hvert korn på dendritskalaen, med dendritekerner, der er rigere i FE og CR og udarpet i NB, mens de interdenditiske regioner er meget rigere i NB og i hårde anden faser, såsom Tic partikler (figur 1). Den kemiske segregering gennem dendritradius forekommer på grund af forskelle i diffusionshastighederne for hvert konstitutiv element. Mens de langsommere elementer, Cr og Fe, forbliver i henholdsvis dendritkerne (Fig. 3DF og Gi), har TI og NB en tendens til at adskille sig mod den ydre del af dendritterne (fig. 3P-R og S-u henholdsvis) og specielt ind i de interdenditiske områder. I det særlige tilfælde af NB er tilstedeværelsen af dette element afgørende for dannelsen af den metastable � ''-ni3nb udfældes ansvarlige for styrkelsen af Inconel ™ 718. Disse præcipitater er skive-hapiret (figur 4) og spiller ennøglerolle som styrkningsmidler på grund af deres højere volumenfraktion med hensyn til � 'bundfald, såvel som deres sammenhæng med Ni-matrixen og gitterforvrængningen forårsaget af C-axis af D022-kroppen centreret tetragonal � '' struktur [10,11]. Derfor forventes NB-indholdet at spille en afgørende rolle på denne legerings lokale mekaniske egenskaber. Fig. 6A repræsenterer histogrammet af NB-fordelingen for de tre termiske behandlinger opnået fra de tilsvarende EDS-kort, undtagen de anden-phase-partikler (figur 3S-). Fordelingen var ens for de tre prøver, med et minimum og et maksimalt indhold på henholdsvis 2 og 8 vægt%, hvilket indikerer, at NB diffusion ikke finder sted betydeligt under temperamentbehandlingerne. Tværtimod forventes varmebehandlingerne at påvirke opløsningen, udfældningen og sammenkoblingen af �''-udfældningerne (figur 4), der forventes at være heterogent, der er fordelt på dendritskalaen, som en funktion af det lokale NB-indhold.---


Pressenævnets kendelse i sag nr. 15-70-00793 - retsinformation.dk\nKEN nr 9687 af 23/06/2015 Gældende\nKritik af Bådmagasinet for ikke at indhente arrangørs kommentar\nBådmagasinet skrev på baadmagasinet.dk ”Extreme Sailing Series til København, september 2015?”. Artiklen satte spørgsmålstegn ved arrangementets finansiering og til arrangørens erfaring med afvikling af Extreme Sailing Series. Pressenævnet kritiserer Bådmagasinet for ikke at give arrangøren mulighed for at svare på kritikken.\nDet fremgår af de vejledende regler for god presseskik, at det er\nmediernes opgave at bringe korrekt og hurtig information. Så langt det er muligt, bør det kontrolleres, om de oplysninger, der gives eller gengives, er korrekte. Oplysninger, som kan være skadelige, krænkende eller virke agtelsesforringende for nogen, skal efterprøves i særlig grad, inden de bringes, først og fremmest ved forelæggelse for den pågældende. Forelæggelse bør ske således, at der gives den adspurgte rimelig tid til at svare, jf. punkterne A.1 og A.3.\nDet anføres i klagen, at Bådmagasinets artikel rejser tre stærkt kritiske spørgsmål og i den forbindelse ser bort fra relevante informationer og fakta.\nFor så vidt angår artiklens omtale af tilskuerestimatet finder Pressenævnet, at bemærkningen ”antallet af tilskuere vil være meget afhængigt af det danske vejr” er udtryk for Bådmagasinets vurdering og ikke nødvendigvis en tilbagevisning af arrangørernes estimat. Nævnet bemærker i øvrigt, at Bådmagasinet ikke i den forbindelse havde pligt til at redegøre nærmere for baggrunden og præmisserne for arrangørernes estimat.\nFor så vidt angår artiklens spørgsmålstegn ved arrangørernes troværdighed i lyset af den kommunale sagsbehandlers oplysning om, at arrangørerne bl.a. har erfaring med afviklingen af Extreme Sailing Series de seneste tre år, samt oplysningerne vedrørende arrangementets manglende finansiering, finder Pressenævnet, at der er tale om oplysninger, som kan være skadelige, krænkende eller virke agtelsesforringende for [Klager]. Bådmagasinet burde derfor have forelagt oplysningerne for [Klager] i rimelig tid før offentliggørelsen med henblik på, at denne kunne svare på kritikken.\nDet bemærkes, at parterne har afgivet modstridende forklaringer om, hvorvidt [Klager] under den første samtale med Bådmagasinets redaktør oplyste, at han ikke ønskede sig citeret i artiklen. Grundet de begrænsede muligheder for at føre bevis for nævnet, har nævnet ikke mulighed for at tage stilling til, hvilken af de modstridende forklaringer, der er den rigtige.\nNævnet finder imidlertid med henvisning til, at artiklen blev offentliggjort allerede under samtalen med [Klager] samt redaktørens forklaring om, at der blot var tale om en høflig orientering om offentliggørelsen, at der ikke er sket en reel forelæggelse for [Klager], som heller ikke er givet rimelig tid til at svare. Pressenævnet udtaler derfor sin kritik af dette forhold.\nI medfør af medieansvarslovens § 49 pålægger Pressenævnet den ansvarshavende redaktør af baadmagasinet.dk at offentliggøre følgende:\nPressenævnet kritiserer Bådmagasinet\nI artiklen Extreme Sailing Series til København, september 2015? gav Bådmagasinet ikke ejeren af [Klagers firma], [Klager], der arbejder på at få Extreme Sailing Series til Danmark, mulighed for at svare på bladets kritik. Derfor får Bådmagasinet kritik af Pressenævnet.\nUnder overskriften Extreme Sailing Series til København, september 2015? omtalte Bådmagasinet [Klagers firma]s forsøg på at få eventen Extreme Sailing Series til Danmark. Artiklen, som var offentliggjort på baadmagasinet.dk fra den 19. marts 2015 til den 21. marts 2015, men nu er slettet, indeholdt en række belastende oplysninger om blandt andet finansieringen af eventen, herunder om en bevilling fra Københavns Kommune.\nDa indholdet af artiklen kan være skadeligt og krænkende for [Klager], burde Bådmagasinet ifølge god presseskik have givet [Klager] mulighed for at komme til orde. Det fik han ikke, og derfor får Bådmagasinet kritik af Pressenævnet.\nPressenævnet har pålagt os at bringe ovennævnte meddelelse. Hele kendelsen fra Pressenævnet kan læses på nævnets hjemmeside: pressenaevnet.dk”.\nOffentliggørelsen skal ske som en nyhed på forsiden af baadmagasinet.dk i en periode på mindst et døgn.\n[Klager] har klaget over artiklen Extreme Sailing Series til København, september 2015?” på baadmagasinet.dk, idet han mener, at god presseskik er tilsidesat.\nBådmagasinet bragte på baadmagasinet.dk den 19. marts 2015 artiklen ”Extreme Sailing Series til København, september 2015?” med underrubrikken ”Tillykke – Extreme Sailing Series kommer til København og allerede i september 2015. Overrasket? - jamen, det tror jeg også SAP Extreme sejlerne, ligesom alle os andre er”. Af artiklen fremgår følgende:\n”Selvom der ikke står noget på Sailing Extreme Sailing Series hjemmeside, så er der hul i kalenderen hos Extreme Sailing gutterne.\nI august sejles der i Sankt Petersborg i Rusland og i oktober i Istanbul Tyrkiet, hvilket giver et hul i kalenderen i september måned. Københavns Havn er ikke noget dårligt sted at sejle. Det beviste folkene bag Sejlsportsligaen, da de i oktober afviklede Sailing Champions League.\nØhh, hvad er lige op og ned på den historie?\nDirektør [Person 1] fra Sport Events under Wonderful Copenhagen står i spidsen sammen med Dansk Sejlunion, Sport Event Danmark og [Klagers firma] v/[Klager] bag ansøgningen, hvor Københavns Kommune har bevilget 1 million til eventen.\nAnsøgningen kom tilbage i 2014 på opfordring af Kulturborgmester Carl Christian Ebbesen fra Dansk Folkeparti, og denne blev i sommers indstillet og godkendt af Københavns Kommunes økonomiudvalg.\nKultur- og Fritidsforvaltningen i Københavns Kommune har vurderet de to ansøgningsorganisationer [Klagers firma] v/[Klager] og Dansk Sejlunion, og sagsbehandler [Person 2] skriver, citat: ’[Klagers firma] og Dansk Sejlunion har stor erfaring med afvikling af internationale events, herunder afviklingen af Extreme Sailing Series, de seneste tre år’. Læs eventvurderingen og indstillingen her. [Hyperlink].\nHold da helt op, det var da også en nyhed af de helt store. Os bekendt, her på redaktionen, har hverken Dansk Sejlunion eller [Klager] være med til at arrangere nogen af de stævner, som ESS har afviklet de seneste mange år, men det kan jo være vi tager fejl her?\nDe to arrangører forventer 120.000 tilskuere til eventen i Københavns Havn – altså tre gange så mange som der kan være i Parken og 2,5 gang antallet af klubmedlemmer i dansk sejlsport. Det ville da være super fedt, hvis det skulle lykkes, men antallet af tilskuere vil være meget afhængigt af de danske vejr!\nSagsbehandler [Person 2] konkluderer: ’Eventens budget kan godkendes af Københavns Kommune, for de to ansøgere har dokumenteret erfaring med eventarbejde’. Dette er da i hvert tilfælde korrekt.\nMange mange spørgsmål\nTil stævnet i Københavns Havn vil der ifølge ansøgerne være yderligere en dansk besætning, her omtales den tidligere OL-guldvinder [Person 3] som skipper.\nBudgettet har forventede udgifter på 9 mio. kr. og sponsorindtægter fra eksterne sponsorer, bevillingen fra Københavns Kommune og Sport Event Danmark på 8 mio. kr.\nAltså et underskud på 1 mio. kroner. Skal dette underskud dækkes af Dansk Sejlunion – altså dig og mig?\nHvor bliver pressemeddelelsen af?\nPå Amager Lokalavis kan vi læse at Rune Dybvad fra Socialdemokratiet, medlem af Borgerrepræsentationen og Kultur- og Fritidsudvalget glæder sig til Extreme Sailing Series i Københavns Havn til efteråret. Rune Dybvad udtaler ’inspiration til sejlads får vi masser af når katamaranerne lægger fra kaj i eventen Extreme Sailing Series i september 2015’.\n[Klager] hører jo normalt ikke til blandt de tavse, og hvorfor er Dansk Sejlunion så tavse om deres åbenlyse meget store involvering i Extreme Sailing Series?\nNår vi søger ’Extreme Sailing Series’ og ’[Klager]’ på Dansk Sejlunions hjemmeside: www.sejlsport.dk – så kommer der ingen søgeresultater frem. Hvorfor er det hemmeligt, at Dansk Sejlunion er gået ind i et privatpublic samarbejde med [Klager] og hans [Klagers firma]?\nEr vi ude i en historie, hvor Dansk Sejlunion er kørt rundt i manegen, drevet af charme og energi? Tilbage er det faktum at Extreme Sailing Series, ikke Bådmagasinet bekendt, kommer til hovedstaden i 2015, og hvad mon der sker med den af Københavns Kommune bevilligede million?\nHvem ved, det er en historie med mange åbne spørgsmål, og vi glæder os til at høre svarene.”\n[Klager] har indledningsvis oplyst, at han driver firmaet [Klagers firma], der bl.a. arbejder med sponsorater og events, og er initiativtager til at få Extreme Sailing Series til Danmark. Han har ikke været tilknyttet noget Sailing team, men har arbejdet tæt sammen med OC Sport, som er rettighedshaverne til Extreme Sailing Series.\nSom begrundelse for at klage har han navnlig anført, at Bådmagasinet har set bort fra faktuelle oplysninger og publiceret artiklen mod bedre vidende til væsentlig skade for ham og hans virksomhed.\n[Klager] har om forløbet omkring offentliggørelsen oplyst, at han og Bådmagasinets ansvarshavende redaktør den 19. marts fra kl. 14.08 til kl. 14.34 førte en telefonsamtale om arbejdet med at bringe en afdeling af Extreme Sailing Series til Danmark i 2015 eller 2016. Det fremgik i løbet af samtalen, at redaktøren var faldet over en fejlbehæftet formulering i Københavns Kommunes sagsakter vedrørende en ansøgning om kommunal støtte til projektet, og at sagsakterne samt en artikel i Amager Bladet ville være omdrejningspunktet i en artikel til Bådmagasinet.\n[Klager] har endvidere oplyst, at han samme dag kl. 14.38 talte med direktøren for Wonderful Copenhagen for at få afklaret et forhold, som redaktøren for Bådmagasinet havde spurgt ind til.\nHerefter ringede han kl. 14.47 tilbage til Bådmagasinet med en afklaring af spørgsmålet og førte en samtale med redaktøren på 48 minutter.\nHan erfarede efterfølgende, at artiklen blev offentliggjort allerede kl. 14.31, hvilket var i slutningen af hans første samtale med redaktøren.\nArtiklen indeholder ingen af [Klager]s kommentarer eller oplysning til læserne om, at han havde udtalt sig. Tværtimod rejses i artiklen en række undrende spørgsmål rettet mod både ham og Dansk Sejlunion på trods af, at disse spørgsmål var blevet nøje besvaret i løbet af hans to samtaler med redaktøren.\nKonkret om de i artiklen rejste kritiske spørgsmål har [Klager] fremhævet, at han i den første samtale med redaktøren gjorde meget klart, at Dansk Sejlunion ikke kommer til at hæfte økonomisk for arrangementet. Alligevel spørges der i artiklen, om Dansk Sejlunion og dens medlemmer kommer til at hæfte økonomisk for eventen.\nRedaktøren bliver endvidere gjort opmærksom på, hvordan det forventede tilskuertal er blevet estimeret og præmisserne herfor, men der er i artiklen undladt enhver henvisning, der kan begrunde vurderingen af tilskuerestimatet. I stedet spørges der, om estimatet af det forventede tilskuertal er utroværdigt højt med det formål at styrke Københavns Kommunes incitament til at støtte eventen.\nEndelig antydes det i artiklen, at der er blevet løjet i ansøgningen til Københavns Kommune om Dansk Sejlunions og [Klager]s erfaring med Extreme Sailing Series. [Klager] har i den forbindelse oplyst, at han ikke kunne huske den præcise formulering af ansøgningen, og derfor vendte spørgsmålet med direktøren for Wonderful Copenhagen. Han forklarede derefter i den anden samtale med redaktøren, at oplysningen stammede fra sagsbehandlerens sammenfatning, og at dennes opfattelse af, at de har arrangeret Extreme Sailing Series de forgangne tre år beror på en misforståelse, som alene må tilskrives sagsbehandleren i kommunen.\n[Klager] afviste i samtalen enhver antydning af, at de bevidst skulle have undladt at korrigere fejlen, som blot er blevet overset. At fejl i sagsakterne er blevet overset understøttes i øvrigt af, at Dansk Sejlunion omtales som ”Danmarks Sejlunion”, hvilket de naturligvis aldrig ville skrive.\nRedaktøren vidste ifølge [Klager], at han ville tale med Wonderful Copenhagen og vende tilbage, men offentliggjorde alligevel artiklen allerede under slutningen af deres første samtale.\n[Klager] har endvidere oplyst, at han under den første samtale gjorde det meget klart, at [Klagers firma] og Dansk Sejlunion aldrig har arrangeret Extreme Sailing Series, men at de har arbejdet med serien og arrangørerne i 3-4 år. Han gjorde endvidere opmærksom på, at formuleringen ikke stammede fra [Klagers firma] og Dansk Sejlunion, men var en stramning foretaget af sagsbehandleren i kommunen.\nArtiklen bærer efter [Klager]s opfattelse præg af en skjult agenda. Redaktøren forholder læserne det faktum, at han har talt med [Klager] og fået informationer og fakta, der direkte besvarer og eliminerer de punkter, som artiklen er baseret på. På trods af hans svar fastholdes artiklens pointer og den stærkt kritiske betoning rettet mod Dansk Sejlunion og [Klager] selv.\n[Klager] har tilbagevist, at han skulle have oplyst at udtale sig udenfor citat, og henvist til, at han talte længe og ad to omgange med Bådmagasinet, fordi han havde en række indvendinger mod artiklen.\nArtiklen udløste efterfølgende en livlig debat på baadmagasinet.dk, hvor enkelte tilsvinede [Klager] som person, mens flertallet var forargede over artiklen. Normalt bliver hadefulde og perfide indlæg slettet, men artiklen får lov til at stå indtil lørdag morgen, hvor den blev fjernet med henvisning til en usaglig debat – og altså ikke på grund af selve artiklen. Der har således ikke været nogen berigtigelse eller beklagelse fra Bådmagasinet i forhold til artiklens indhold.\nDet er efter [Klager]s opfattelse en skærpende omstændighed, at han som selvstændig erhvervsdrivende med betydelige aktiviteter inden for sejlsporten risikerer, at både hans virksomheds og hans personlige navn og renommé lider skade som følge af Bådmagasinets artikel.\n2.2 Bådmagasinets synspunkter\nBådmagasinet har navnlig anført, at artiklen er baseret på entydig dokumentation, som [Klager] ikke har stillet spørgsmålstegn ved. Bådmagasinet tager dette som fuld accept af dokumentationen.\nBådmagasinet har ved efterfølgende aktindsigt hos Københavns Kommune fået oplyst, at der ikke findes yderligere oplysninger at give aktindsigt i, hvilket bekræfter artiklen.\nBådmagasinet stiller i artiklen åbent spørgsmål ved [Klager]s og [Klagers firma]s faglighed, herunder bl.a. i forhold til arrangementets økonomi.\nBådmagasinet kan ikke genkende [Klager]s redegørelse for sagsforløbet omkring telefonsamtalerne den 19. marts. Telefonsamtalen var efter Bådmagasinets opfattelse en høflig forhåndsorientering om artiklen, herunder at denne ville blive bragt i løbet af eftermiddagen. Det er korrekt, at Bådmagasinet ikke medtog en eneste kommentar fra denne telefonsamtale. Dette skyldes alene, at [Klager] flere gange i løbet af samtalen fortalte, at hans udsagn ikke var til citat. [Klager]s postulater i klagen harmonerer ikke med fakta i den aktindsigt, som Københavns Kommune har meddelt Bådmagasinet, og artiklen er baseret på fakta, der er offentligt tilgængelige på internettet. [Klager] gør efter Bådmagasinets opfattelse en sagsbehandler fra Københavns kommune til syndebuk.\nBådmagasinets udsagn bekræftes af en omfattende mailkorrespondance mellem direktøren for Sport Events i Wonderful Copenhagen og en specialkonsulent i Kultur- og Fritidsforvaltningen. Heraf fremgår det bl.a., at ”De seneste tre år har han ([Klager]) arbejdet med Extreme Sailing Series […] Dansk Sejlunion er medarrangør”. Efter Bådmagasinets opfattelse er udsagnet direkte mod bedre vidende, eftersom [Klager] ikke har været tilknyttet noget Extreme Sailing team siden 2012, hvor hans aftale med danske SAP Extreme Sailing blev opsagt, og Dansk Sejlunion er, jf. unionens egen kommentar, ikke medarrangør af sådan en event. Derudover finder Bådmagasinet, at der er masser af fakta, fundet ved research på nettet og i beslutningsreferaterne fra Kultur- og Fritidsforvaltningen, der bekræfter indholdet i artiklen.\nBådmagasinet afviser endelig at tage ansvar for det af [Klager]s anførte om, at hans virksomhed lider skade ved Bådmagasinets redaktionelle interesse for hans aktiviteter i sejlsport.\nAfslutningsvis har Bådmagasinet anført, at kommentarerne på bladets hjemmeside i løbet af dagen og aftenen blev til meget personlige angreb på Bådmagasinet og de redaktionelle medarbejdere, og Bådmagasinet valgte derfor den 21. marts kl. 05.47 at fjerne artiklen og kommentarerne.\n[Klager] har indsendt kommentarerne fra den efterfølgende debat om artiklen på baadmagasinet.dk.\nHanne Schmidt, Inger Bach, Lene Sarup og John Meinert Jacobsen.


Gentagne perioder i fattigdom fremskynder alderdom | AVISEN\n06:00 - 8. september 2019\nPersoner der fire eller flere gange gennem voksenlivet har været under den relative fattigdomsgrænse ældes signifikant tidligere end andre. Det viser ny forskning fra Det Sundhedsvidenskabelige Fakultet på Københavns Universitet.\nGenetik, livsstil og miljø er alle faktorer, der på den ene eller anden måde påvirker, hvornår og hvordan vi hver især ældes. Men også økonomi har en betydning. Nu har forskere fra Center for Sund Aldring og Institut for Folkesundhedsvidenskab fundet ud af, at fire eller flere år med en indkomst under den relative fattigdomsgrænse i løbet af voksenlivet gør en signifikant forskel for, hvornår kroppen begynder at vise tegn på aldring.For at blive klogere på sammenhængen, har forskerne testet 5500 midaldrende personer på forskellige aldringsmål: fysisk funktion, kognitiv funktion og betændelsestilstand. Resultaterne sammenholder de med deltagernes indkomst gennem de 22 år, der ledte op til testen. En årsindkomst på 60 % under medianindkomsten betragtes som relativ fattigdom.På den måde har forskerne fundet ud af, at der er en signifikant sammenhæng mellem økonomiske udfordringer og tidlig aldring. Og det er vigtigt for at kunne lave forebyggende indsatser, fortæller medforfatter og professor ved Center for Sund Aldring og Institut for Folkesundhedsvidenskab, Rikke Lund.”Tidlig aldring betyder også mere behandling i en tidligere alder, og det belaster både den enkelte og samfundet. Med vores resultater viser vi, at dårlig økonomi er en stærk indikator for tidlig aldring – den viden kan bruges til at komme problemerne i forkøbet. Mange oplever ikke nødvendigvis selv nogen bemærkelsesværdig funktionsbegrænsning, før de er længere oppe i årene og er derfor ikke opmærksomme på, at deres kroppe er begyndt at ældes for tidligt. Det betyder, at der ikke kommer fokus på forebyggende indsatser, før det er for sent,” siger hun.\nFattigdom går ud over håndgrebsstyrke og hukommelse\nDeltagerne har været igennem både fysiske og kognitive tests, der hver især er udtryk for generel styrke og funktion. Forskerne har blandt andet målt deltagernes håndgrebsstyrke, hvor mange gange de kunne rejse sig og sætte sig på en stol på 30 sekunder, og hvor højt de kunne hoppe. De kognitive tests har eksempelvis været opgaver med at huske rækkefølger.\n”Der er en signifikant forskel på testresultaterne. De personer, der fire eller flere år gennem voksenlivet har ligget under den relative fattigdomsgrænse, præsterer betydeligt dårligere, end de, der aldrig har ligget under grænsen,” siger Rikke Lund.\nResultaterne viser blandt andet, at den økonomisk udfordrede gruppe, i forhold til sammenligningsgruppen, kan rejse og sætte sig to gange mindre per halve minut, og at deres grebsstyrke er nedsat med 1,2 kilo.\nHerudover har forskerne målt på deltagernes inflammationsniveau – altså en betændelsestilstand, som kommer indefra og måles i blodet. Et højt inflammationsniveau er et tegn på, at kroppen er i alarmberedskab og kan ligeledes anvendes som en markør for sygdom og aldring. Studiet viser, at de økonomisk udfordrede også havde højere inflammationsniveau.\n”Resultaterne tegner et billede af at grupper, der oplever alvorlige økonomiske udfordringer flere gange gennem deres voksne liv ældes tidligere end andre. Set i et bredere perspektiv kan vores resultater give anledning til at de politisk vedtagne nedsatte satser for overførselsindkomster skal genovervejes,” siger Rikke Lund.\nStudiet ’Economic hardship over twenty-two consecutive years of adult life and markers of early ageing: physical capability, cognitive function and inflammation’ er publiceret i European Journal of Ageing.


Ugeavisen.dk - Forside - Lokal - Bramming - Den Lille Bager bliver i Bramming bliver til fire lejligheder\nDu er her: Forside - Bramming - Den Lille Bager bliver i Bramming bliver til fire lejligheder\nMichael Rosendal holder meget af Bramming og den stilige Fengers Allé, men indtil videre bliver han boende i Hunderup med sin kone Berit og halvandetårige Silje.\nDen Lille Bager bliver i Bramming bliver til fire lejligheder\n08. december 2016 kl. 10:41\nDRIFTIG: 29-årige Michael Rosendal fra Hunderup har købt den tidligere bagerejendom på hjørnet af Jernbanegade og Fengers Allé i Bramming.\nBRAMMING: Slutseddelen er skrevet under. Tegningerne er klar fra arkitekt Niels Pinborg i Ribe, og den nye ejer, Michael Rosendal fra Hunderup, glæder sig til at komme i gang med ombygningen af én af Brammings kendte bygninger – Den Lille Bagers hvidkalkede palæagtige bygning i Jernbanegade 16.\nHer købte jeg trøfler for tre kroner stykket, da jeg som barn boede i Adelgade. Nu har jeg så købt ejendommen, og den skal føres tilbage til sin næsten oprindelige stil fra 1916-20, siger Michael, der siden maj i år har drevet enmandsfirmaet Rosendals Entreprise fra sin storparcel-adresse i Hunderup.\nMichael er én af de efterhånden ikke så få unge håndværkere på Bramming-egnen, som snildt lever op til betegnelsen driftig. I øjeblikket arbejder han mellem 60 og 75 timer om ugen i Københavns-området, hvor han er i gang med at istandsætte 83 lejligheder. På privatadressen har han bygget et stort energihus, hvor der produceres mere energi, end der forbruges. Patriciervillaen på Fengers Allé 4 i Bramming har han købt sammen med en svoger, og de er nu i gang med at gi’ den en overhaling med henblik på udlejning. Hans privatbil er en el-bil, og i det hele taget er ”det der med energibevidsthed” noget, han praktiserer.\nOg jow. Jeg kunne godt bruge en medarbejder, men det er lige med at finde en, der er allround nok, siger han, der selv er udlært lastvognsmekaniker hos Volvo i Esbjerg.\nHans firma udfører opgaver inden for ventilation, offshore, byggeri, vindmøller, kran service og montage. Og så altså inden for ejendomsbranchen.\nDen Lille Bagers ejendom står om et års tid ombygget med fire lejligheder til udlejning, og indgangspartiet ud mod Fengers Allé skal retableres til oprindelig stil med en muret trappe og dobbeltdør.\nPå førstesalen er der i øjeblikket en lejlighed, som er udlejet. I stueplan skal der indrettes to lejligheder: Én på 65 kvm. og én på 109 kvm.\n‑ ”Butikstilbygningen” ud mod Jernbanegade opretholdes, selv om den ikke oprindelig hører til den fine ejendom. Den bygges naturligvis om, så butiks-looket elimineres, fortæller Michael – og tilføjer, at det altså ikke lige er rentabelt at rive den ned.\nPå ejendommens 2. sal skal der også indrettes en lejlighed til udleje, men det er sidste etape af planerne for Den Lille Bager-bygningen.\nBagbygningen til gården rives ned, men hvad der ellers skal gøres her, er endnu uafklaret. I øjeblikket er hele gården flisebelagt og fungerer som parkeringsplads: Her skal da ske et eller andet, men det må komme senere, siger Michael, der selv er ”lidt vild” med kvarteret:\nFengers Allé er en rigtig hyggelig gade, og flere af de fine villaer er ved at få en overhaling, og jeg synes, det hele sker i respekt for den gamle stil, der er så karakteristisk for gaden, siger Michael, der ”måske” godt kunne overveje at flytte tilbage til barndommens gade.\nIkke megen fritid\nBåde ham og hans kone, Berit, valgte imidlertid Hunderup, fordi det kun var fire kilometer fra Bramming og så alligevel en lille velfungerende landsby med et godt sammenhold:\nDet var godt, vi fik købmandsforretningen og tanken, men det er jo et minus, at skolen er lukket, mener Michael, der selv har gået på Bakkevejens Skole og på Friskolen i Bramming.\nDen er der ikke så meget af, og de fleste fritimer står der familie på. Dog er der også tid til en indsats i byfestudvalget i Hunderup og til samvær med kammerater. At hans arbejde er lidt af en livsform lægger han ikke det fjerneste skjul på, og så må det ta’ de timer, det nu engang gør.


Tilbuds- og markedsføringschef - AFRY Byggeri - Aarhus/Herning - Dansk Markedsføring\nTilbuds- og markedsføringschef – AFRY Byggeri – Aarhus/Herning\nHar du solid erfaring med tilbudsarbejde, flair for markedsføring og kommunikation, god forretningsforståelse og et øje for gode grafiske detaljer, så er det formentlig dig, vi søger til at lede udviklingen af vores tilbuds- og markedsføringsarbejde i AFRY Buildings Danmark.\n”Ansvaret for vores markedsføring og tilbud er meget vigtigt for os i AFRY Buildings. Som en del af AFRY er vi under en stor udvikling, som kræver, at vi både kan levere multi-diciplinært som AFRY og samtidig fastholde vores gode forhold til kunder og samarbejdspartnere indenfor vores nuværende marked som AFRY Buildings”, siger Business Unit Director, Martin Kjær.\nDa vores nuværende kommunikations- og tilbudschef har fået nyt job i AFRY-koncernen søger vi en ny kollega.\nAFRY er en international ingeniør- og designvirksomhed, der i Danmark arbejder inden for byggeri, anlæg, industri, energi og lysdesign. I alt har AFRY-koncernen mere end 17.000 ansatte over hele verden, hvoraf ca. 600 medarbejdere sidder i Danmark. Vores byggeriforretning er den største, med ca. 220 medarbejdere fordelt på kontorerne i Herning, Aarhus og Herlev. Vi hed tidligere Midtconsult – nu hedder vi AFRY, men vores værdier, måde at samarbejde samt vores tilgang til projekter og kunder er nøjagtigt den samme.\nNår du træder ind ad døren hos os, vil du straks opleve den uformelle stemning, det høje humør og gode kollegaskab, som gør vores arbejdsplads til et rigtig rart sted at være.\nDin rolle hos AFRY Danmark\nSom tilbuds- og markedsføringschef kommer du til at referere til Business Unit Directoren i AFRY Buildings. Du vil få det overordnede ansvar for at drive tilbudsarbejdet og sikre, at AFRY Buildings markedsfører sine ydelser på den bedst mulige måde på det danske marked. Stillingen er med udgangspunkt fra vores kontor i Aarhus og Herning.\nUdover daglig ledelse af dit team vil dine arbejdsopgaver komme til at indebære alt fra markedsudvikling, koordinering af tilbudsbidrag fra både kollegaer og eksterne samarbejdspartnere, udarbejdelse, bearbejdning og kvalitetssikring af tilbudsmateriale til endelig aflevering.\nSom en del af markedsføringen vil grafiske opgaver desuden være en stor del af dit daglige arbejde – både i form af udarbejdelse og layout af tilbudsmateriale, men også som grafisk support og sparring til vores projekter og markedsføring.\nTeamet arbejder tæt sammen, og der vil derfor også være behov for, at du bidrager til det daglige arbejde og bringer dine kompetencer i spil, når tilbud skal laves og afleveres inden deadline.\nAnsvar for tilbudsprocesser – herunder koordinering og sikring af interne og eksterne bidrag.\nDeltagelse i ledermøder.\nKvalitetssikring af udbuds- og tilbudsmateriale med sparring fra relevante aktører.\nMålretning og udarbejdelse af prækvalifikationsmateriale, herunder formulering af projektreferencer og sikring af formalia.\nFormulering af tilbudstekster i tæt sparring med relevante projektledere.\nBearbejdning og kvalitetssikring af tilbudstekster skrevet af andre.\nGrafiske opgaver – blandt andet i form af udarbejdelse af layout af tilbudsmateriale og grafisk support til vores projekter.\nGenerel markedsføring af AFRY Buildings imod markeder, kunder og samarbejdspartnere på diverse medier (LinkedIn, hjemmeside etc.)\nKontinuerlig udvikling af tilbudsprocesser og værktøjer.\nKoordinering med AFRY’s Kommunikationsteam på specifikke opgaver, herunder indhold til hjemmeside mv.\nOverordnet ansvarlig for et team bestående af en PQ-koordinator, en kommunikationsmedarbejder og en studentermedhjælper.\nBranchekendskab og stærk faglig ballast, når det gælder markedsføring (skriftlig, mundtlig og grafisk) og tilbud.\nStruktureret og selvstændig tilgang og trives med at tilrettelægge og styre eget arbejde og udvikle egne metoder og processer, samt koordinere og sikre andres bidrag til tilbudsarbejdet.\nKan skabe og bevare overblikket også under skarpe deadlines.\nUdadvendt, teamplayer og relationsskabende.\nDu har oparbejdet praktisk erfaring og en solid værktøjskasse fra en lignende funktion i en større dansk virksomhed.\nDu har erfaring med at lede teams, der arbejder med markedsføring og tilbud.\nForståelse for forretningen og evne til at sikre, at AFRY Buildings agerer proaktivt og synligt i relevante markeder overfor kunder og samarbejdspartnere.\nSolid forståelse af tilbudsprocesser og værktøjer, der kan omsættes til løbende udvikling og optimering af processer og kvalitet.\nStærke samarbejdsevner med ledere på alle niveauer af organisationen.\nDerudover er du en glad og positiv person, der elsker gode grin og er med til at skabe en god stemning i organisationen.\nDet er vigtigt for os at sikre en god balance mellem arbejde og fritid, og du har derfor en stor grad af frihed til at planlægge dine arbejdsdage. Det er også vigtigt, at du udvikler dig og som ansvarlig for tilbud og markedsføring vil du løbende blive udfordret professionelt med forskellige opgaver, uddannelse og udfordringer, så du får et stærkere afsæt i forhold til både faglige og personlige kompetencer.\nSå glæder vi os til at modtage din ansøgning og CV. Vi modtager af hensyn til Persondataloven ikke ansøgninger via mail, og det er derfor vigtigt, at du søger via linket nederst i annoncen. Alle henvendelser behandles fortroligt. Tiltrædelse snarest muligt eller efter nærmere aftale.